ВИЖДОН АМРИ, ЗАМОН ТАЛАБИ фаолиятимизнинг асоси бўлиши лозим | UCHQUDUQ газетаси\nМуаллиф: uchquduq-editor Чоп этилди: 16.04.2021 Кўрилди: 10 марта Рукн: Жамият Газета сони: 10-11 - сонлар\n“Қизилқумгеология” акциядорлик жамияти директори вазифасини бажарувчи Шокириддин Искандаров билан жамиятда олиб борилаётган иқтисодий ислоҳотлар, ходимлар турмуш тарзи ва соҳадаги ўзгаришлар хусусида суҳбатлашдик.\n– Шокириддин Ибрагимович, касб байрамингиз муборак бўлсин!\n– Биламиз, геология соҳасида бир умр меҳнат қилиб келаяпсиз. Раҳбарлик борасида ҳам тажрибангиз катта. Одатга кўра раҳбарлар билан ўтказиладиган суҳбатларда эркин фикр, мулоҳазалардан кўра кўпроқ рақамлар тилга олинади. Агар рози бўлсангиз, суҳбатимиз давомида рақамлар билан хулоса ва сабоқлар ҳақида ҳам фикрлашсак.\n– Маъқул. Аслида, ҳар бир инсоннинг, айниқса, раҳбарнинг кўнглида тугиб юрган гаплари, ҳар бир йил, ҳатто ҳар бир кун натижасидан хулосаси бўлади. Бугун ана шу фикрларни баён этишга қулай фурсат пайдо бўлди, деб биламан.\n- Кейинги пайтларда соҳада сезиларли ислоҳотлар амалга оширилаяпти. Бу янгиланишларни сиз нималарда кўраяпсиз?\n- Биринчидан, ходимларимиз кайфиятида. Илгари улар билан тўғридан-тўғри мулоқотда бўлганимда фақат шикоят ва ариза келиб тушарди, ҳозир эса мурожаатларнинг кўп қисми таклиф ва мулоҳазалардан, ташаккурномалардан иборат.\nИккинчидан, моддий-техник базамизнинг янги, замон талабларига жавоб берадиган техника ва ускуналар билан бойитилаётганида. Ўтган йилнинг ўзида 7 дона махсус техника, 2 дона вагон уй ҳарид қилинди. Жорий йилнинг бугунги давригача қарийб 45 км. олис Зарафшондан қатнаб ишлайдиган ходимларимизга хизмат қиладиган битта 26 ўринли “ISUZU” русумли автобус ва “UZXCMG – GR180” маркали йўл текислагич махсус техникаси сотиб олинди.\nУчинчидан, бизнинг геология қидирув хизматимизга талаб кўпайгинида. Масалан ўтган 2020-йилда 2019 йилга нисбатан 40 та лойиҳага кўп буюртма олдик. Ўзингизга маълум ҳар бир буюртма бизнинг фаолиятимиз ва ўз навбатида моддий имкониятимиз кафолати. Шунингдек, Қизилқумда очилган ва очилаётган кон ходимларининг бандлигини ҳамда фаровонлигини ҳам мустаҳкамлайди.\n- Шокириддин Ибрагимович, тараққиётнинг салмоғи табиийки, инвестиция ва инновацион технологияларга боғлиқ. Шу жиҳатдан жамиятда олиб борилаётган иқтисодий ислоҳотлар ҳудуднинг (Навоий вилояти-таҳ.) иқтисодий муҳитида нечоғли янгилик ярата олаяпти?\n- Қизилқум маъданларга бой замин. Унинг бағрида олтин маъданлари салмоғи ҳам кам эмас. Бугун Ўзбекистон олтин қазиб олиш борасида дунёда етакчилик қилмоқда. Олтин конлари ва ундан олинган қимматбаҳо маъданларни қайта ишлайдиган заводлар фаолиятини мунтазам таъминлаб бориш бизнинг фаолиятимизга бевосита боғлиқ. Президентимиз ташаббуси билан “Қизилқумгеология” Давлат унитар корхонаси акциядорлик жамиятига айлантирилди. Нима учун? Чунки, соҳа фаолиятига инвесторлар иштирокини жалб этиш учун. Бу оқилона қарор. Буни қарангки, корхонамиз акциядорлик жамиятига ўтказилгандан кейин ходимларимизда меҳнат ва мулкка бўлган муносабат ижобий томонга ўзгарди. Уларнинг халқаро миқёсда ишлаши, андозани хорижга қараб олиши, бугун ва эртанги кунни ҳам халқаро бозор талабидан келиб чиқиб кўра билишига имконият яратди. Шунингдек, хорижлик ишбилармонларнинг жамиятимиз иқтисодига тўғридан-тўғри инвестициялар киритишга кенг йўл очди. Масалан, 2020 йилда 16 дона турли автотранспорт машинаси, шундан 9 таси жамиятимиз ҳисобидан сотиб олинди. 4 дона бурғилаш жиҳозлари, 1 тадан жами 4 дона тош кесиш, лаборатория, темирчилик ускуналари ва қуёш батареяси, 31 дона компьютер жамланмаси ва жиҳозлари ҳамда 2 донадан вагон-уй ва тиркама, 1 дона контейнер ташийдиган ярим тиркама сотиб олдик. Биласизми, илгари ер ости қимматли маъданлардан намуналар олиш имкониятимиз бир ярим минг метрдан ошмасди. Ўтган йили харид қилган замонавий “MAKINA S-21” русумли бурғулаш ускунаси бу имкониятимизни анча оширди. Эндиликда геологларимиз 2 минг метрдан ортиқ чуқурликдаги маъданлардан намуналар оламиз. Албатта бу замонавий техника ва жиҳозларнинг харид қилиниши ўз-ўзидан бўлгани йўқ. Аввало Муҳтарам Президентимизнинг геология соҳасига қаратаётган эътибори ҳамда Давлат геология қўмитаси раҳбарияти томонидан амалга оширилаётган ишлар самарасидир.\nЭнди рақамларга эътибор беринг. Ўтган 2020 йилда Навоий кон-металлургия комбинатидан 54 та лойиҳа, бюджет ташкилотларидан эса 13 та лойиҳа бўйича буюртма олдик. Бу кўрсатгич икки йил аввал анча паст рақамни ташкил этарди. Мазкур лойиҳалар тўлиқ ишга туширилса, яна юзлаб, эҳтимол минглаб янги иш ўринлари яратилади. Улар томонидан ишлаб чиқариладиган маҳсулотлар юртимиз равнақи, халқимиз фаровонлигига хизмат қилади.\nАна шу рақамларнинг ўзи “Қизилқумгеология” акциядорлик жамиятининг иқтисодиётимиздаги ўрнини кўрсатиб турибди.\n- Корхона иқтисодининг мустаҳкамланиши ва барқарорлиги, аввало, мамлакат иқтисодиётининг, аҳоли реал даромадларининг ўсишига, жойларда қурилиш-бунёдкорлик ишлари кўлами кенгайишига, замонавий турмуш тарзи қарор топишига замин яратади…\n- Албатта, бугун юртимизда олиб борилаётган кенг кўламли ислоҳотлар, қурилиш-бунёдкорлик ишларидан кўзланган пировард мақсад ҳам шу – ҳаётимизни ўзгартириш, шаҳар ва қўрғонларимизда бирдек замонавий шарт-шароит яратиш, одамларнинг ҳаётдан рози бўлиб яшашига эришиш.\nГапни жамиятимизда амалга оширилган, ҳар жиҳатдан замонавий, деган талабга жавоб берадиган қурилиш-бунёдкорлик ишларидан бошлай қолайлик.\nИкки йил аввал қарийб харобага айланган “Дауғизтау” дала геология қидирув экспедициясининг маъмурий биноси янгитдан қад ростлади. Экспедицияга қарашли лаборатория, ётоқхона, омборхона ва шу каби барча бинолар тўлиқ таъмирланиб, улар замонавий жиҳозлар билан таъминланди.\nБу каби ободонлаштириш ишларини “Кокпатас” дала геология қидирув экспедициясида ҳам кўриш мумкин. Энди ўзингиз ўйлаб кўринг, бу ишлар нега қилинди? Аввало, ходимларимизнинг кайфиятини кўтариш учун. Кайфияти кўтаринки инсонда ҳаётга ташналик ошади. Ҳаётга ташна инсон эса, доимо интилади. Интилиш эса, бу тараққиёт гаровидир. Халқимиз: “Обод жойда барака бўлади” деб бекорга айтмаган,\n- Гап одамларга муносиб турмуш шароити яратиш ҳақида борар экан, сиз одамларга муносиб турмуш шароитини яратиш, деганда нимани тушунасиз?\n- Мен раҳбарман. Корхонамизда 1 минг 80 нафар ходим ишлайди. Аввало ходимларимга муносиб меҳнат шароитини яратиб беришим керак. Улар уйида ҳам, ишхонасида ҳам оғринмасдан яшасин ва ишласин. Сир эмас, биз Қизилқум кенгликларида қазишма ишларини олиб борамиз. Чўлнинг табиати анча инжиқ: ёзи жазирамали, қиши изғиринли. Геологларимиз ҳафталаб Қизилқум чўлининг анча ичкарисида дала шароитида иш олиб боришади. Уларнинг саломатлигини ҳимоялаш ва имкониятларини ошириш учун 2020 йили 32 дона телевизор, 30 дона совутгич, 85 дона кондиционер, 416 дона ошхона жиҳозлари ва бошқа ишда фойдаланиладиган маиший техникалар сотиб олдик. Бундан ташқари 54 нафар ходимимиз “Чотқол” соғломлаштириш марказида саломатликларини тиклаб қайтишди. “Қизилқумгеология” акциядорлик жамияти тизимидаги барча экспедицияларда ишловчи ходимларга 1 минг 185 маротаба ижтимоий кўмаклар берилди.\n- Президентимиз ташаббуси билан бошланган ғоят эзгу ташаббус - “Одамлар бугун бахтли яшаши керак” деган талабларини алоҳида қайд этиш лозим. Айнан мана шу ташаббус самарасида олис ҳудудларда яшовчи геологларнинг йиллар давомида тўпланиб қолган муаммоларига ечим топилмоқда. Жумладан, геологларни уй-жой билан таъминлаш мақсадида Давлат геология қўмитаси ташаббуси билан Зарафшон шаҳрига яқин ҳудудда қад ростлаган “Геологлар” маҳалласини олайлик. Бундан “Қизилқумгеология” акциядорлик жамияти ходимлари ҳам хурсанд бўлишгани аниқ. Шундай эмасми?\n- Тўғри таъкидладингиз, бу геологларимиз турмуш даражасини оширишга қаратилган тарихий дастур бўлди. Унинг самараси улароқ, 64 нафар геолог уйли бўлди. Айни пайтда улар оила аъзолари билан шу уйларда яшашмоқда, орзулар қилишмоқда. Энг муҳими, эртанги куни бугунгидан ҳам обод бўлишига ишонишмоқда.\nЭътиборингизни бир нарсага қаратмоқчиман: “Геологлар” маҳалласининг барпо этилиши нафақат геологларимизни хурсанд этди, балки кўзни ҳам қувонтирди. Чунки, бир йил аввал бу маскан очиқ майдон, ҳеч бир коммуникация тизими йўқ ҳудуд эди. Бугун эса, обод маконга айланди. Ходимларимизнинг ишга келиб кетишлари учун хизмат автобуси қатнови ташкил этилди. Коммуникация тизими барпо этилиб, болалар қийқириғи билан тўлди.\n- Жамиятни иқтисодий жиҳатдан ривожлантириш учун нималарга эътибор қаратаяпсиз?\n- Энг аввало, фаолиятимизга инвесторларни жалб этишга эътибор қаратаяпмиз. Чунки, соҳа тараққий этишида инвестиция муҳим аҳамиятга эга. Иккинчидан, корхона моддий-техник базаси янги технологиялар билан тўлдирилмоқда. Ва ниҳоят кадрлар сиёсатини ислоҳ қилиш ҳам асосий вазифаларимиздан бирига айланган. Аслида, энг самарали инвестиция кадр билан боғлиқ инвестициядир. Шунинг учун ёш кадрлар билан ишлаш асосий вазифамизга киради масалан, бизда ҳар бир ёш кадр тажрибали мутахассисга бириктирилган. Бу ўз навбатида тажриба ўзлаштириш билан бир қаторда устозни қадрлашдек маданиятни шакллантиради.\nБизда юртимизнинг турли ҳудудларидан келган ёшлар ишлашади. Улар билан бир неча марта учрашувлар ўтказдик. Ана шу тадбирлар чоғида йигит-қизларнинг фикри, ғоя ва ташаббусларини тинглаб, уларнинг кенг дунёқараш ва тафаккурга эга эканлигига гувоҳ бўлмоқдамиз. Бундай шижоатли ёшларни қўллаб-қувватласак, руҳлантира олсак, улар билан катта ишларни амалга ошириш мумкин.\n– Шокириддин Ибрагимович, самимий суҳбат учун ташаккур билдирган ҳолда яқиндагина касб байрамларини нишонлаган геологларга тилакларингизни билмоқчи эдик…\n– Геолог бўлиб яшаш – бахт, геология соҳасида ишлаш – масъулият. Геологман, дейиш фахр. Ниятим – барчамиз шу улуғ юртга, шу фаровон, тинч ҳаётга, шу буюк элга муносиб бўлишга интилиб яшайлик!.\nСуҳбатни Мансур ҲУСАНОВ ёзиб олди.\nГЕОЛОГЛАР МЕҲНАТИ УЛУҒЛАНДИ\nУчқудуқ туманида Ўзбекистон Республикаси геология соҳаси ходимлари кунига бағишланган байрам тантанаси кўтаринки руҳда бўлиб ўтди.\nТадбир “Қизилқумгеология” акциядорлик жамиятига қарашли Кокпатас дала геология қидирув экспедициясида турли спорт мусобақалари, фахрий геологлар билан учрашувлар ҳамда турли маданий тадбирлар ташкиллаштириш билан бошланди.\nБайрамнинг асосий тадбирлари туман марказидаги “GOLDEN CITY” базмгоҳида бўлиб ўтди. Унда “Қизилқумгеология” акциядорлик жамияти ва Кокпатас дала геология қидирув экспедицияси ходимлари, геология соҳаси фахрийлари ҳамда туман жамоатчилик вакиллари иштирок этди.\nДастлаб, “Қизилқумгеология” акциядорлик жамияти директори Шокириддин Искандаров геология соҳасида меҳнат қилаётган ходимларни ҳамда тадбир меҳмонларини байрам билан табриклади.\nДарҳақиқат, давлатимиз раҳбари Шавкат Мирзиёевнинг геология соҳасини тиклаш ва ривожлантиришга оид қабул қилган қатор ҳужжатлари ушбу йўналишдаги саъй-ҳаракатларни кенгайтиришда дастуриламал бўлмоқда. Юртимиз ҳудудида фойдали қазилмаларни излаб топиш ва уларни ўрганиш жуда катта масъулиятни талаб этади. Сабаби, геология соҳаси ходимлари ўз уйларидан узоқда, тоғ-у тошларда, чўлларда, изланишлар олиб борадилар. Ушбу соҳага бутун куч-ғайратини, ақл-заковатини сарф қилаётган, умрини бахшида этаётган геологлар билан қанчалик фахрлансак арзийди.\nЎзбекистонда янги геология тизими яратилмоқда, дейиш мумкин. Уни ривожлантиришдан мақсад — табиий ресурсларни халқимиз манфаатига йўналтириш, иш жойлари ташкил этиб, халқ фаровонлигига ҳисса қўшиш энг муҳим вазифаларимиздан.\nШунингдек, тадбирда Кокпатас дала геология қидирув экспедицияси раҳбари Ҳаким Абдурасулов соҳа ходимларини байрам билан муборакбод этди.\n- Қизилқум маъданларга бой замин, - деди ўз табригида Ҳ.Абдурасулов. - Бугун Ўзбекистон олтин қазиб олиш борасида дунёда етакчилик қилмоқда. Олтин конлари ва ундан олинган қимматбаҳо маъданларни қайта ишлайдиган заводлар фаолиятини мунтазам таъминлаб бориш бизнинг фаолиятимизга бевосита боғлиқ. Иқтисодиётнинг муҳим бўғини — саноатни ривожлантириш учун фойдали қазилма захираларини аниқлаш, янги конларни ўзлаштириш биз геология соҳаси ходимларининг устувор вазифаси саналади. Сизларга сиҳат-саломатлик, хонадонларингизга фаровонлик, тўкин-сочинлик, файзу барака тилайман.\nШу куни Кокпатас дала геология қидирув экспедициясида меҳнат қилаётган бир гуруҳ ходимларга, соҳаси ривожига муносиб ҳисса қўшган меҳнат фахрийларига ҳурмат кўрсатиб “Қизилқумгеология” акциядорлик жамияти раҳбариятининг фахрий ёрлиқлари ва қимматбаҳо совғалари топширилди.\n-Аввало, бугунги байрамга таклиф этганингиз учун раҳмат, - дейди меҳнат фахрийси Венира Хасанова. - Геология соҳасида “қайта ҳаёт” бошланди. Қабул қилинган қатор ҳужжатлар самарасида бир замонлар ўз холига ташлаб қўйилган соҳа бугун моддий-техник жиҳатдан анча бойиди. Буни экспедицияга замонавий бурғулаш ва лаборатория ускуналари олиб келинганлигида, биноларнинг тўлиқ таъмирдан чиқарилганлигида кўриш мумкин.\nТадбирда тумандаги “Учқудуқ” ва “Қизилқум” маданият уйи қошида фаолият кўрсатаётган санъат усталарининг концерт дастури намойиш этилди.\n“Қизилқумгеология” акциядорлик жамияти матбуот хизмати.\nҲАРБИЙЛАР ЭЪТИРОФ ЭТИЛДИ\nТОРТИНЧОҚ БОЛАЛАР ТАЪЛИМ-ТАРБИЯСИДА НИМАЛАРГА ЭЪТИБОР БЕРИШ КЕРАК?\n“ЁШЛАР ДАФТАРИ” ДА РЎЙХАТДА ТУРГАН ЁШ БУГУН ИШ БЕРУВЧИ\nАбитуриентлар учун спорт йўналишидаги ОТМларда қандай ўзгаришлар бўлади?


"Кўҳна дунё" китоби, Одил Ёқубов\nОдил Ёқубовнинг ушбу асари 1982 йилда ёзилган. Орадан шунча фурсат ўтиб, уни қайта нашр этишимиздан мақсад - улуғ алломаларимиз Ал-Беруний ҳамда Ибн Сино ҳаёти ва фаолиятини бугунги кун ўқувчисига таништириш, улардан ҳаётий ва маънавий сабоқ олишдир.\nАдиб асарда икки буюк олимнинг болалиги, улар яшаган ижтимоий муҳит, ёшлик йиллари, илк севгисидан тортиб, даҳо ижодкорга айлангунча бўлган даврни жонли ва рангли бўёқларда тасвирлайди. Уларнинг илм-фан тараққиётига қўшган буюк ишларини умумлаштиришга ҳаракат қилади. Ҳар икки улуғ аждодимизнинг ҳаёти ва фожиали тақдири бугунги кун ўқувчисини бефарқ қолдирмайди, деган умиддамиз.\nХалқнинг ўлмас руҳи


Дунёда коронавирусга қарши вакциналар туфайли 9 нафар янги миллиардер пайдо бўлди\n04:17 / 22.05.2021\nДунёда коронавирусга қарши вакциналар туфайли 9 нафар янги миллиардер пайдо бўлди. Ушбу миллиардерлар орасида BioNTech, Moderna ва CanSino Biologics компаниялари раҳбарлари бор бўлиб, уларнинг умумий бойлиги 19 млрд доллардан кўпроқни ташкил қилмоқда.\n“9 нафар янги миллиардернинг умумий бойлиги 19,3 млрд долларни ташкил қилиб, бу сумма паст даромадли давлатлардаги барча аҳолини 1,3 марта тўлиқ эмлаш учун етади. Бироқ ушбу давлатларда дунё аҳолисининг 10 фоизи яшаса-да, улар тақчиллик сабабли вакциналар умумий ҳажмидан бор-йўғи 0,2 фоизинигина олган”, деб айтилган People's Vaccine (Халқ вакцинаси) ташкилотида. Ушбу ташкилотга 9та ноҳукумат ташкилоти, жумладан, Amnesty International, Oxfam ва UNAIDS киради.\nҚуйида вакциналар ортидан миллиардер бўлган кишилар рўйхати келтирилган:\nСтефан Бансел – Moderna бош директори (бойлиги 4,3 млрд доллар),\nУгур Сахин — BioNTech бош директори ва ҳамтаъсисчиси (4 млрд доллар),\nТимоти Спрингер – иммунолог, Moderna асосчиси ва сармоячиси (2,2 млрд доллар),\nНубар Айефан – Moderna раҳбари (1,9 млрд доллар),\nХуан Лопес-Белмонте – Moderna вакцинасини ишлаб чиқарувчи ва қадоқловчи ROVIm компанияси раҳбари (1,8 млрд доллар),\nРоберт Лангер – олим, Moderna асосчиси ва сармоячиси (1,6 млрд доллар),\nЧжу Тао – CanSino Biologics ҳамтаъсисчиси ва бош илмий раҳбари (1,3 млрд доллар),\nЭту Дунсю — CanSino Biologics ҳамтаъсисчиси ва катта вице-президенти (1,2 млрд),\nМао Хуинхоа — CanSino Biologics ҳамтаъсисчиси ва катта вице-президенти (1 млрд доллар).\nЯна 8 нафар амалдаги миллиардер коронавирусга қарши вакцина ишлаб чиқарувчи фармацевтик компанияларга киритган сармоялари эвазига ўз бойликларини умумий ҳисобда 32,2 млрд долларга кўпайтира олган.\nOxfam халқаро ташкилотининг соғлиқни сақлаш масалалари бўйича менежери Анна Марриоттнинг таъкидлашича, “ушбу миллиардерлар фармацевтик компаниялар монополиядан оладиган улкан даромаднинг инсоний қиёфаси” ҳисобланади.\n“Бу вакциналар давлат маблағлари ҳисобига молиялаштирилган ва авваламбор даромад олиш учун хусусий эмас, балки глобал бойлик бўлиши лозим. Биз вакциналарни кўпроқ ишлаб чиқариш, нархларни пасайтириш ва дунё аҳолисини эмлай олиш учун ушбу монополияларга чек қўйишимиз керак”, деб таъкидлаб ўтган Марриот.\nАйни вақтда дунёда ишлаб чиқарилган дастлабки 1 млрд доза вакцинанинг 80 фоизи бой давлатлар аҳолиси ўртасида тақсимланган. Ночор давлатларга эса ушбу миқдордан бор-йўғи 1 фоиздан кўпроғи етиб борган.\n16:41 / 11.06.2021\nЕвроиттифоқ эмланган туристлар учун карантинни бекор қилди\n23:50 / 09.06.2021\nАҚШда 500 доза вакцинани қасддан яроқсиз ҳолга келтирган фармацевт 3 йилга озодликдан маҳрум этилди\n18:22 / 04.06.2021\nДунё бўйича 2 миллиарддан ортиқ инсон коронавирусга қарши эмланди


00:00 / 01.08.2008 | eski savollar | 952\n[сизе=11пт]Ассалому алайкум муҳтарам Шайҳ ҳазратлари аввалом бор Аллоҳ илмингизни ҳамда умрингизни бунданам зиёда қилсин. Сиздек олимлар бизни зурриётлардан ҳам чиқишини дуо қилган ҳолда сизга бир савол билан мурожаат қилмоқчи эдик. Саволимиз қуйидагича: Биз илм ё'лида илм истаб Қоҳирада о'қияпмиз. Бизнинг Ҳанафий мазҳабимизда фақиҳ, илмлироқ киши турганда ногирон кишининг имомликка о'тиши мумкин эмас дейилган Ва Аллоҳу А'лам. Лекин Қоҳирада илмли фақиҳ инсонлар турганда ногирон инсон имомликка о'тса ҳам унга иқтидо қилишади ко'пинча ногирон инсонлар о'тади биз уларга иқтидо қилишимизни ҳукми қандай бо'лади? Я'ни мазҳабимизга ко'ра иқтидо қилмайликми ёки қилаверайликми? Илтимос шу масалада бошимиз қотган ҳар-хил келишмовчиликлар келиб чиқаяпти. Шу масалани ечимини ечиб берсангиз Аллоҳ сиздан О'зи рози бо'лсин. Жавобингиз учун олдиндан ташаккур. [/сизе]\n- Сиз ногирон деб атаётган кишилар кўзи ожизлар бўлиши кўпроқ учрайди. Бу масалада мазҳабимиз уламолари ихтилоф қилишган. Кўзи ожиз кишининг имом бўлишини баъзилари жоиз деса, бошқалари макруҳ деган. Мумкин эмас деган гап йўқ. Сизларнинг ҳолатингизда бемалол иқтидо қилаверсангиз бўлади.


Қытайдың Өзбекстандағы елшиси Беруний районында пахта терди\n25.04.2019 Жәмийет docx форматында жуклеп алыу (315,2 kb) pdf форматында жуклеп алыу (879,8 kb) баспаға шығарыў\nАлдын хабар етилгениндей, Қытай Халық Республикасының Өзбекстандағы Айрықша ҳəм толық ҳуқықлы елшиси Цзянь Янь ханымның республикамызға сапары даўам етпекте. Елши 4-октябрь күни Беруний районында болды.\nМийман дəслеп райондағы Қытай Халық Республикасының «Шаньси Эко Цемент» компаниясының тиккелей инвестициясы менен қурылысы басланыў алдында турған «Шаббаз обод цемент» ЖШЖне тийисли цемент заводы қурылатуғын жер майданын көзден өткерди. Бул жерде алып барылып атырған жумыслар менен жақыннан танысып, шериклик негизинде қурып-питкерилиўи режелестирилген цемент заводы жойбарын жоқары баҳалады.\nБуннан соң мийманлар «Абай» АПЖ аймағындағы «Шахрихан Надирбек» фермер хожалығында болып, усы жылдың апрель айында қытайлы қəнигелердиң қатнасыўында шорланған жерлерде тəжирийбе сыпатында егилген пахта атызын көзден өткерди. Шигиттиң өнип шығыўы ҳəм зүрəəти менен қызықсынды. Əҳмийетлиси, Цзянь Янь ханым усы пахта атызында айрықша қызығыўшылық пенен пахта терди. Ол пахта териминде тиккелей өзи қатнасқанлығынан ҳəм бул арқалы өзиниң пахта териў əрманының орынланғанлығынан қуўанышлы екенин айтып, бул ушын фермер хожалығы менен «Абай» АПЖ басшыларына өз миннетдаршылығын билдирди.\nПахта териминен соң мийманлар райондағы «Қуралпа» қаўын базарын барып көрип, ол жердеги баҳалар менен танысты ҳəм қаўынлардың мазасына жоқары баҳа берди.\nКүнниң екинши ярымында мийманлар «Кашфиётчи ёшлар» жеке меншик кəрханасына тийисли гидропоника усылында помидор жетистириўши теплицада болып, ол жердеги жумыслар менен де жақыннан танысты ҳəм кəрхана басшысына өзиниң унамлы пикирлерин билдирди.\nЕлшиниң пахта теримине қатнасыўы барлық жасларымызды, гүллəн халқымызды пахтаның бир ханасын да зая етпей жыйнап-терип алыўға руўхландырады, деген үмиттемиз.\nКөриўлер саны: 706\nОнлайн пайдаланыўшылар саны: 11


24 октябр 2020, Тошкент вақти: 04:41\n11 синф ўқувчиси Анвар Маматмуродов ҳарбий бўлишни орзу қилади\nОнанинг Озодликка шикоят қилишича, 18 яшар ўғлининг қулоқ пардаси йиртилганини маҳаллий врачлар тасдиқлаган ва у бир ҳафта касалхонада даволаниб чиққан.\nНодира Эргашева 14 январь куни туман халқ таълими бўлимига, ички ишлар ва прокуратурага мактаб директори устидан шикоят ёзиб, почта орқали жўнатганини бироқ шу кунгача ҳеч ким ундан бу ҳодиса ҳақида сўрамаганини айтади:\n- Чақириш ҳам йўқ, сўраш ҳам бўлмаяпти. Врачлар ўғлимни туман марказий касалхонасининг ЛОР бўлимига даволангани ётқизишди. Поликлиника врачлари ҳам, касалхона врачлари ҳам ўғлимнинг қулоғини текшириб, пардаси йиртилганини тасдиқлашди. Кейин ўзимизнинг участка нозиридан йўлланма олиб, Термизга бориб экспертизадан ўтказдик. Лекин экспертиза хулосасини айтишмади ҳам, қўлимга беришмади ҳам. Ўшандан бери жим-жит, дейди Нодира Эргашева.\nЖарқўрғон тумани ички ишлар бўлими профилактика инспектори Илҳом Норбоев Озодлик билан суҳбатда бу иш бўйича барча ҳужжатлар туман прокуратурасига топширилганини айтди:\n“Мен тўпланган ҳужжатлар ва экспертиза хулосасини олиб, прокуратурага топширдим. Ҳозир прокуратура кўряпти. Мен экспертлар хулосасини ҳам олдим, у ерда ҳеч қандай парда йиртилган йўқ, деб беряпти. Директор бир шапалоқ урганман, деб тан оляпти. У мансабдор шахс бўлгани учун унинг ишини энди прокуратура кўради”, дейди профилактика инспектори Илҳом Норбоев.\nЖарқўрғон тумани марказий касалхонасининг қулоқ-бурун касалликлари бўлими шифокори Муяссар Қодирова Озодлик билан суҳбатда Анвар Маматмуродовнинг қулоқ пардаси йиртилганини тасдиқлади:\n“Бизга келган пайтда Анвар Маматмуродовнинг қулоқ пардаси йиртилган эди. Бизга келишдан олдин поликлиникага борган экан, у ерда ҳам худди шундай ташхис қўйилган экан. Биз даволаганимиздан кейин у чиқиб кетаётган пайт қулоқ пардаси анча яхши бўлиб қолган эди. Албатта бу битиб кетади, лекин озроқ чандиқ қолади. Бир йилдан кейин ҳам, икки йилдан кейин ҳам у чандиқ кўриниб туради”, дейди врач Муяссар Қодирова.\n4-мактаб директори Дилшод Бабановнинг мобил телефони кун давомида ўчирилгани боис, у билан боғланишнинг имкони бўлмади.\nДилшод Бабановнинг ўқув ишлари бўйича ўринбосари Сайёра Алиназарова Озодлик билан суҳбатда мактаб директорига нега чора кўрилмаганидан хабари йўқлигини айтди.\nЖарқўрғон туман прокуратурасидан бу масалага муносабат олишнинг имкони бўлмади.


Яқин кунларда она бўлиш арафасида турган актриса Баҳора Арслонова ҳомиладор экани маълум бўлганидан сўнг Россияга кетиш фикридан қайтганини айтди. У бу ҳақда журналист Наргиза Муродова билан бўлган интервьюсида гапириб берди.\n«2020 йилнинг март ойида турмуш ўртоғим билан Россияга кетиш ва режиссёрлик соҳасида таҳсил олишни ният қилгандим. Карантин чекловлари сабаб ниятим амалга ошмади. ‘Ҳар нарса яхшиликка’ дейишганидек, Рамазон ойида ҳомиладор эканим маълум бўлди. Рости, бу менинг икки йиллик орзум эди. Шу боис барча юмушларни, ҳатто ўқиш ҳақидаги қароримни ҳам бир четга суриб, бор эътиборимни соғлигимга қаратдим», — дейди Баҳора Арслонова.\nШунингдек, у ҳомиладорлик даври яхши ўтаётганини айтиб, вазни нақд 55 килограммдан 85 килограммга ортганини маълум қилган. Шунингдек, бу ҳолат уни ҳавотирга солмаётганини айтиб, муҳими, фарзанди соғлом туғилса бўлганини таъкидлаган.\n«Инсон ҳаёти иш ёки ижоддан иборат эмас. Ўз вақтида оилага ҳам эътибор қаратиш лозим. Шу боис, ҳомиладор бўлгач, барча ишларни бир четга суриб фақат ўзим ва фарзандим ҳақида қайғуришга қарор қилдим. Ҳомиладорликнинг тўққизинчи ойига қадар деярли кўчага чиққаним йўқ. Ҳомиладор бўлишдан аввал бир нечта продюсерлар билан шартнома имзолагандик. Бахтга қарши барчасини рад этишимга тўғри келди. Аммо бундан афсусланмайман», — дейди актриса.\n«Кўпчилик кийинишидан нотўғри ўйлаши мумкин». Шаҳзода Муҳаммедова Муниса Ризаеванинг 5 маҳал намоз ўқишини айтди\n«Ўзи билади кимга иккинчи хотин бўлиб текканини». Луиза Расулова Дилноза Кубаева унга ўрнак бўлолмаслигини айтди\nЗарина Низомиддинова Москвада туғилган ўғлининг суратини эълон қилди


НАТО туфайли Украина ўз еридан айрилиб қолиши мумкин - EFFECT.UZ\n. 07:10 | 09.04.2021\nНАТО аралашуви туфайли Украина жануби-шарқида бир неча вилоятлардан ажралиб қолиши мумкин, деди Украина Хавфсизлик хизмати собиқ генерал-майори Василий Вовк “Наш” телеканали эфирида.\n“НАТО иштирокисиз биз ушбу урушда ғалаба қозона олмаймиз. Буни ҳамма билади. Шу ўринда савол туғилади, агар биз НАТОга кирсак НАТО Россия билан урушга тайёрми? Менимча бунинг эҳтимоли кам”, – деди собиқ генерал.\n“НАТО туфайли энг ёмон сценарий содир бўлиши мумкин. Биз уларнинг чап қирғоққа олиб кирамиз, кейин эса улар Грузияда бўлганидек, кечирасизлар, биз чекинамиз деб ортга қайтади. Оқибатда Харьков, Донецк, Херсон, Николаев вилоятлари ташқарида қолади”, — деди Вовк.


Немис армиясига нисбатан нафратим ошди – Турдимов\nЁзувчилар Анвар Эргашев ва Юлия Медведовскаянинг “Бир юз бир” номли романи чоп этилди. Роман ўз ичида Иккинчи жаҳон урушининг суронли йилларини қамраган. Унда ўзга юртларда дафн этилган 101 самарқандлик жангчи ҳақида сўз боради. Самарқанд вилояти ҳокими Эркинжон Турдимов мазкур асар муаллифларига мактуб йўллаб, уларга миннатдорлик билдирди, дейди "qalampir.uz".\n“Романни мутолаа қилгандан сўнг, суронли уруш уруш тафсилотлари тўғрисида тасаввурим янада бойиганидан буён қалбимда халқим ва миллатимдан ғурурланиш ҳисси ортиб бормоқда. Бинобарин, бу китобни ўқиган ҳар бир юртдошимда ана шундай кечинмалар бўлишига ишонаман”, деб гап бошлайди Турдимов.\nУ мамлакатда Президент Шавкат Мирзиёев раҳбарлигида яқин ва узоқ тарихни тиклаш, ўрганиш ва уни авлодларга етказишга катта эътибор қаратилаётганини, Иккинчи жаҳон уруши ҳам ана шундай тарихий ҳодисалардан бири эканини қайд этади. “Теран илдизли, маънавиятли халқни енгиб бўлмайди. “Бир юз бир” романи бу ҳақиқатни кўз олдимизда яна бир карра ифода этган. Очиғи, Гитлер кўрсатмаси билан Голландиянинг Амерсфорт шаҳрида барпо этилган маҳбуслар манзилгоҳида шу ерлик врач Николас Ван Ньюванхуазен ўтказган тажриба тафсилотини ўқиб, юрагим музлаб кетди. Бир томондан энг мураккаб шароитда ҳам инсоний фазилатларини намойиш этган миллатдошларимдан ғурурлансам, иккинчи томондан уруш баҳонасида инсон устидан қабиҳ синов ўтказган немис армиясига нисбатан нафратим ошди. Негаки, бу ҳолатлар романда жуда самимий, жонли, ишонарли ва маҳорат билан ёзилган”, дейди Турдимов.\nҲоким китоб ҳақидаги фикрларини баён этаркан, бу китобни ёшлар, бутун самарқандликлар ўқиши кераклигини айтади. У Самарқанд вилоятида 101 қаҳрамон жангчи хотирасига ёдгорлик ўрнатиш нияти борлигини очиқлайди.\nМаълумот ўрнида, ХХ асрнинг 30 йилларида Германия ҳокимияти тепасига келган фашизм инсоният бошига мисл кўрилмаган ваҳшийликларни солган. Адольф Гитлер бошчилигида дунё халқларини қул қилиш мақсадида Иккинчи жаҳон урушини бошлаган.\nЯҳудий ва учинчи дунё аҳолисини ўзига қарам қилиб, уларни энг оғир ва тубан ишларни бажаришга мажбур қилишган ёки бутунлай қириб ташлашган.\nОсвенцим, Холокост, Хатинь ва бошқа ўлим лагерларида асир олинган минглаб бегуноҳ болалар, аёллар, кексалар тириклайин ўтда ёндирилган, газ камераларида бўғиб ўлдирилган...\nШунингдек, 6 миллион аҳолиси бўлган Ўзбекистондан ҳам 1,5 миллион нафар йигитлар ушбу 2-жаҳон урушига сафарбар қилинган. Уларнинг ярмидан кўпроғининг ҳоки поклари бегона юртларда қолиб кетган, қанчаси бедарак йўқолган. Улар рўйхатида 101 нафар самарқандлик юртдошларимизнинг борлиги айтилади. Бу ҳақда Голландиялик журналист Ремко Рейдинг маълумотлар тўплаган ва уни ёритган.\nКиритилди: 05:15 17.01.2020. Ўқилди: 4484 марта. Фикрлар сони: 0 та.\nЎктам Барноевнинг коронавирусдан вафот этгани ростми? (ФОТО)\n+194. Ўзбекистонда коронавирусга чалиниш янги довондан ошди


Қонғироқ - Узбек ибратли хикоя (реал)\nVatanda.Com » Хикоялар » Қонғироқ\nМуҳим иш юзасидан уч кунга сафарга чиқишимга тўғри келди.\nУйланганимга уч йил бўлибдики, аёлим ва ўғлимдан узоқда бўлишга ўрганмаган, улардан ҳеч ҳам айрилмагандим.\nУлар ҳам шундай.\nШунинг учун чет элга етиб боришим билан уйга қўнғироқ қилдим. Лекин қўнғироғимга кимса жавоб бермади. Уч кун ичида телефоним қўлимдан тушмади. Ҳар ўн беш - йигирма дақиқада қўнғироқ қилавердим. Жавоб бўлмасди. Ақлдан оза ёздим. Акам, опамга боғланиб уйимдагилардан хабар олишларини илтимос қилдим. Улар ҳаммаси жойида эканлигини билдиришди. Ишонмадим.\nНима учун жавоб беришмайди унда? Қайнонам билан боғландим. Хотиржам бўлишимни тайинлади. Аёлимга қўнғироғини кутаётганимни айтиб қўйишини билдирди.\nЛекин аёлим қўнғироқ қилмади.\nБу уч кун худди уч ойдек ўтди, гўё. Гоҳи ғазабим келар, гоҳи унинг бу ишини тушнишга ақлим етмай қоларди. Хаёлимга хар хил бўлмағур фикрлар келди. Кунлар ўтиб, шаҳримга қайтдим. Ватанимга учоқ қўниши билан уйим томон шошилдим. Хавотирим кучлилигидан бир қўлим билан қўнғироқни босар, бири билан эшикни қатиқ - қатиқ қоқардим.\nАёлим эшикни очди. Ҳайратим ошди. У пардоз - андозини қилиб, ораста либосларда, ҳар доимгидек хотиржам, чиройли кутиб олди. Орқасидан ўғлим чиқиб, қучоғимга олишимни кутиб сакрарди!\nМен эса, қотиб қолган, унинг бу ишининг сабабини билмас эдим. Бу қилиғидан ғазаб туяр, тинч эканликларидан хурсанд, айни жаҳл ва ҳайрат орасида эдим.\n- Нимага бундай қилдинг? Мен сафаримни охиригача кутмай қайтмоқчи бўлдим. Ҳар хил хаёлга бордим ахир?! Нима қилиқ бу? - дедим.\n- Онангизга қўрғироқ қилдингизми? - деди. Гапига тушунмадим.\n- Гапингга тушунмадим. Йўқ, йўқ, йўқ, мен сени онанг билан боғландим. Сизлар ҳақингизда хабар олиш учун, - дедим. У:\n- Шу уч кун ичида қалбингиздан нималар ўтганини ўзингиз билдингиз. Мана шу ҳислар, онангизда ҳам бор. Сиз уларга кунлаб қўнғироқ қилмайсиз. Овозларини эшитмайсиз. Улар сизни соғиниб, қидириб қолсаларгина боғланасиз. Уларни ҳам соғинч эзади. Узоқ йўқламай қолсангиз, улар ҳам хал хир хаёлга борадилар. Сизга нечи марта танбеҳ бердим! Фойдаси бўлмади. Охири бу сафарингиз менга қўл келди. Мени тўғри тушунинг, азизим, - деди.\nАқли менда кўп аёлимдан хижолат бўлиб бошимни эгдим. У менга улкан, унутилмас сабоқ берганди.\nУ мошина калитини қўлимга бериб, қулоғимга:\n- Жаннатингиз сизни кутмоқдалар! - деб пичирлади.\nМен меҳрибон онажоним томон қанот қоқдим.\nДоно аёлимдан жуда миннатдор бўлдим. Сўнгги пушмон билан қолишимдан олдин кўзларимни очиб қўйди.\nШундай закий, доно аёлим борлигига шукур!\nУни тарбиялаган онасига минг ташаккур!\nШундай келинни танлаган онамга чексиз раҳмат!\nҒафлатдан уйғотган, Ўз раҳматини ёғдирган Роббимга шукур!\n💠 Менинг, сизнинг оналаримиз - бу дунёдаги жаннатимиздирлар. Телефон орқали бўлса ҳам, улардан ҳар куни хабар олишни унутманг!\n💠 Уларнинг қалблари ҳар лаҳза бизни қўмсайди, бизни ўйлайдилар. Бизни безовта қилишдан, жеркиб беришмиздан қўрқиб, қўнғироқ қилмайдилар.\n💠 Эрингиз, аёлингизга оналар ҳаётнинг хазинаси, дунёнинг жаннати эканликларини ҳис қилдиринг, ўргатинг! Уларга яхшилик қилишдан бир - бирингизни тўсманг!\n💠 Аёлларингизга ота - оналарига солиҳа фарзанд бўлишларида кўмаклашинг! Бу яхшилигингиз зое кетмайди!\n💠 Ҳеч нарса фойда бермайдиган яқин дақиқа, яқин кунларда ўз болаларингиздан қайтади.\n"Бугун яна ишга кайтдим. Орадан бир йил ўтибди, мен ногиронлик сабабидан ишга бормаятганимга. Мен ишлаган заводда портлаш юз бериб, икки кулогим гаранг бўлиб колганди. Мени ишга кайтишим чексиз кувонч бўлди. ...\nТавсияга кўра "Лев" филмини томоша қилишни бошларканман, яна "Миллионер из трущоб" филмини клони ва яна ўша актер дея очиғи сал энса қотишни бошлаганди. Аммо реал воқеаларга асослангани сабаб қани уёғи нима бўларкин деган бирламчи қизиқиш билан табиийки томоша қилишда давомладим. Филм мохиятига тўлиқ тўхталмайман, кўриб бўлгандирсиз....\n"Тоғ жойидан кўчибди, деган гапни эшитсангиз, ишонинг, аммо бир кимса ўз фел-атворини ўзгартирибди, деса ҳаргиз ишонманг”, - дейилади ҳадиси шарифда. Илло, Яратганнинг ўзи тўғри йўлга бошлашни ирода этса, инсофу тавфиқ берса, ҳар қандай залолатли банда ҳам ҳидоятга юз тутиши муқаррар. Бунга ўзим шахсан амин бўлганман....\nБАРВАҚТ ТУРИШГА ОДАТЛАНИНГ! Пайғамбаримиз соллаллоҳу алайҳи ва саллам: “Ё Аллоҳ! Умматимнинг барвақт қилган ишларига барака бер!” деб ҳақимизга дуо қилганлар. Бу дуо мағзини чаққан ота-боболаримиз вақтли туришга одатланишган, тонгдан ишга киришишган. Натижада кўп ютуқларга эришишган. Улар фарзандларини ҳам шунга ўргатиб боришган. Миллий...\nҲозирги пайтда бу аёл ҳам бошқалар каби тезроқ яқинларини кўриш, улар билан тўйгунча суҳбатлашиш, қадрдон уйида эркин нафас олишни орзумоқда. Суриядаги жангари каллакесарлар асирлигида бўлган 230 нафар қозоғистонлик аёллар, болалар ватанга «Жусан» операцияси ёрдамида қайтарилган. Ҳозир барчалари ҳарбий асирлар вақтинча сақланадиган лагерда яшаб...\nРамазон аслида қандай ой? Бисмиллаҳир Роҳманир Роҳийм. Аллоҳ таолога битмас-туганмас ҳамду санолар бўлсин. Пайғамбаримизга мукаммал ва батамом салавоту дурудлар бўлсин....\n«Боланинг бегонаси бўлмайди, деганлар ҳар доим ҳам ҳақ эмас». Фариданинг миясида бу фикр туғилганига анча бўлди. Тўғри-да, сен уларни ўз фарзандингдек оқ ювиб, оқ тараб, бетоблигида тунларни бедор ўтказиб, ота-оналар мажлисида улар учун аччиқ гапларни эшитиб қийналсангу, улар бўлса… Оила қургач, келин тилни ширин қилиб, қайнонасининг дуосини олса,...


Бенчмаркда Xiaomi Black Shark Helo ҳамда Huawei Mate 20’лардан устун келган флагман билан танишинг! - Terabayt.Uz\nБенчмаркда Xiaomi Black Shark Helo ҳамда Huawei Mate 20’лардан устун келган флагман билан танишинг!\nҲар гал бирор компания янги смартфон тақдим этганида, кўпинча ҳатто тақдимотдан ҳам аввал унинг самарадорлиги бенчмаркларда синаб кўрилади. Бундай хизмат таклиф этувчи сервислар орасида AnTuTu’нинг ўзига яраша ўрни бор.\nЎҚИНГ: Энг кучли Android-смартфонлар ТОП-ўнталиги (AnTuTu, 2018 йил ноябрь): учта юксак ўрин энди бошқа хитойликка тегишли!\nZTE корпорациясига қарашли Nubia компанияси ўтган ҳафта ўзининг янги ўйинбоп смартфони – Nubia Red Devil моделини тақдим этганди. Лекин айрим нашрлар бу қурилманинг Red Magic Mars деб номланганини ёзмоқда.\nХуллас, ушбу геймерофон AnTuTu ҳамда Master Lu бенчмаркларида Nubia NX619J модел рақами остида тестдан ўтказиб кўрилган. Мазкур синовларда смартфоннинг Snapdragon 845 процессори ҳамда 8 гигабайтлик тезкор хотирага эга намунаси қатнашган. Бундан ташқари, унинг 10 гигабайтлик “оперативка”ли версияси ҳам мавжуд.\nЎҚИНГ: Nubia Red Devil тақдим этилди: атиги 560 долларга Snapdragon 845 ва 10 ГБ «оперативка»ли геймерофон!\nMaster Lu бенчмаркида бу ўйинбоп модел 361 730 балл тўплаб, айнан шундай процессор ва тезкор хотирага эга Nubia X смартфонидан (311 441 балл) устун келган:\nAnTuTu сервисида эса Nubia Red Devil (ёки Nubia Red Magic Mars) салкам 320 000 балл олган. Бу эса Xiaomi компаниясининг янги геймерофони – Black Shark Helo (309 000 баллга яқин) ҳамда Huawei Mate 20 туркуми флагманларидан юқори натижадир!\nNubia компанияси ушбу геймерофонини декабрь ойида сотувга чиқаради, аммо унинг Ўзбекистон бозорига кириб келиши гумон. Terashop.uz интернет-дўконимизда эса Xiaomi ҳамда Huawei смартфонларини онлайн усулда – уйдан ёки офисдан чиқмай туриб харид қилиш имкони бор.\nЎҚИНГ: Snapdragon 8150 флагман процессори AnTuTu’да мутлақ рекорд ўрнатди!\n#AnTuTu #Android смартфон #бенчмарк #Huawei Mate 20 #Xiaomi Black Shark Helo #ZTE Nubia Red Devil


Расман: “Динамо” 2019 йилги мавсумда Супер лигада ўйнайди - zarnews.uz\nРасман: “Динамо” 2019 йилги мавсумда Супер лигада ўйнайди\nЎзбекистон Профессионал футбол лигасининг расмий сайтида ёзилишича, Суперлиганинг 2019 йилги мавсумида 14 та клуб иштирок этади. Ўзбекистон футбол ассоциацияси Лицензиялаш қўмитаси “Сурхон” ҳамда “Динамо” клубларига шартли равишда Суперлига йўлланмасини тақдим этди.\nЎзбекистон футбол ассоциацияси раҳбарияти ҳудудларда футболни ривожлантириш йўлида жонбозлик кўрсатаётган вилоят ҳокимларини қадрлайди. Бунгача Наманган вилояти ҳокими Хайрулла Бозоров, Андижон вилояти ҳокими Шуҳрат Абдураҳмонов кабилар вилоят футболини ривожлантириш йўлида катта ҳажмдаги ишларни амалга ошираётганди. Ортда қолган бир неча ой давомида эса Сурхондарё ва Самарқанд вилоятлари ҳокимлари ҳам ЎФА билан тўлақонли ҳамкорлик қилишга тайёр эканликларини билдирди.\nБунгача Профессионал футбол лигаси 12та клуб иштирок этиши учун мўлжалланган формат ва регламентни тақдим этиб улгурганди. Кейинроқ бу масала Лицензиялаш қўмитаси ва ЎФА Ижроқўми аъзолари ўртасида таҳлил қилинди. Унда қатор фикрлар билдирилди, жамоалар сонининг ошиши мунозараларга сабаб бўлди. Якунда ЎФА Ижроқўми Профессионал футбол лигасига янги талаб бўйича айрим бандлари ўзгартирилган регламентни тасдиқдан ўтказиш учун бир ҳафта муҳлат белгилади. Қўшимчасига, бугун – 25 февраль куни бўлиб ўтадиган Суперлиганинг 2019 йилги мавсуми учун қуръа ташлаш маросимида “Сурхон” ва “Динамо” вакиллари ҳам иштирок этишига рухсат берди.\nРоссия терма жамоаси футболчилари судда қамоқ жазосини олишди\nСамарқандлик ёш футболчилар Барселонада!\nАнглия Премьер-лигасида март ойининг энг яхши мураббийи эълон қилинди


“Ана холос”: Казуйоши Миура 60 ёшига қадар футбол ўйнамоқчи! » Скачать музыку бесплатно новинки музыки 2016-2017\n“Ана холос”: Казуйоши Миура 60 ёшига қадар футбол ўйнамоқчи!\nКомментариев: 0 Просмотров: 298 Дата: 25-03-2016, 09:09 Япониянинг “Йокогама” жамоаси ҳужумчиси Казуйоши Миура яқинда 49 ёшини қарши олгани ва жаҳондаги энг “кекса футболчи” номини ўзида сақлаб тургани ҳақида маълумот берган эдик. Таъкидлаш жоиз, сал кам 50 ёшни қаршилаб қўйган “Қирол Казу” ҳали бери бутсиларини михга илиш ниятида эмас. У япон журналистлари билан суҳбатда ҳали яна 10 мавсум давомида футбол ўйнаш ниятида эканини маълум қилди. - Менга футбол ўйнаш ёқади. Майдонга тушиб, тўп тепсам ҳузурланаман. Шу сабабли ҳам 60 ёшимга қадар фаолиятимни давом эттирмоқчиман, - деди Миура ҳазил аралаш. Таъкидлаб ўтамиз, 1967 йилда туғилган япониялик футболчи ўз фаолиятини 1986 йилда “Сантос”да бошлаган. Диққатга сазовор жиҳати шундаки, Ўзбекистон миллий терма жамоасига қарши 4та учрашувда майдонга чиққан ушбу форвард термамиз дарвозасини 4 бор ишғол этишга муваффақ бўлган. - деб хабар бермоқда Stadion.uz нашри.


Ол Сауд ва Телавив ўртасидаги пинҳона лойиҳаларнинг ошкор бўлиши\nSunday, 24 July 2016 11:19\nТаҳлилий эшиттиришнинг бугунги сонини мен эътиборингизга ҳавола этаман.\nБугунги суҳбатимиз "Ол Сауд ва Телавив ўртасидаги пинҳона лойиҳаларнинг ошкор бўлиши" мавзуига бағишланади.\nСаудия арабистони разведка идорасининг собиқ офицери Анвар Ишқий юқори мартабали делегацияга бошчилик қилиб Телавивга сафар қилди ва Исроилнинг айрим сиёсий масъуллари ва парламенти намояндалари билан учрашиб суҳбат ўтказди. Исроилнинг Ҳаортес рўзномасининг ёзишича, Анвар Ишқий Телавивга қилган сафари жараёнида Сионистик режим ташқи ишлар вазирлигининг бош мудири Дурий Голид ва Исроил парламентининг бир нечта аъзолари билан учрашиб суҳбат ўтказди. Бир қанча арабистонлик инвесторлар ва олий ўқув юрти ўқитувчилар ва талабалари ҳам Анвар Ишқийнинг ишғол этилган Фаластинга қилган сафарида ҳамроҳ бўлишди. Анвар Ишқий ва Дурий Голид 2015 йилда ҳам Вашингтонда бир неча бор яширин тарзда учрашиб ёпиқ эшиклар ортида суҳбатлашгандан кейин оммавий ахборот воситалари олдида бир бирлари билан ошкора учрашув ўтказишди. Арабистон дипломатиясини Исроил режими билан мувофиқлаштирувчи Анвар Ишқий яқинда Сионистик режим рўзномаси бўлмиш Ядиот Аҳаронот билан ўтказган суҳбатида Риёз ва Телавив биргаликда муштарак душманларини аниқлаштириб олишлари мумкинлигини маълум қилди.\nИсроил ва Саудия арабистони ўртасида вужудга келган ўзгаришлар шуни кўрсатмоқдаки, Анвар Ишқий ишғол этилган Фаластин юртига навбатдаги сафарларни амалга ошириши ва Сионистик режим масъуллари билан учрашув ўтказиши Ол Сауд ва Телавив ўртасидаги дипломатиянинг махфий лойиҳаларини ошкор этди. Минтақанинг ва ислом оламининг ҳозирги вазиятини эътиборга олиб ва муқовамат ҳаракатининг терроризмга қарши кураш олиб боришида муҳим аҳамият касб этишини ҳисобга олиб, Исроил режими ва Саудия арабистони ўртасидаги муносабатлар янада мустаҳкамланди. Бундан кўзланган мақсад эса, ушбу муқовамат ҳаракатига зарба беришдир. Саудия арабистони минтақада ўз мақсадларини амалга ошириш учун минтақа муаммоларининг асосий омили ва муқовамат жабҳасининг душмани бўлмиш Исроил режими билан дўстлик алоқаларини ўрнатди. Саудия арабистони минтақадаги мақсадларига етиш учун Сионистик режим билан ошкора ҳамкорлик қилишга интилмоқда. Ушбу режим эса аслида Ислом умматининг муштарак душмани бўлиб, Сионистик режимнинг Фаластин ва Ливан халқларига нисбатан ирқчилик сиёсати ва қилмишлари ҳар қандай эрксевар инсонни ташвишлантиради ва қайғуга солади.\nҲолбуки, Ислом дунёсининг барча имкониятлари Ислом умматининг хизматига йўналтирилса терроризм мафкураси билан йўғрилган Сионистик режимнинг ёвузлигидан Ислом уммати халос бўлади. Аммо Саудия арабистони Исроил режим билан ўзининг стратегик алоқаларини мустаҳкамлаш билан Ислом умматининг ҳаққига зулм қилияпти. Саудия арабистонининг Ислом умматига нисбатан зулм ва хиёнати Ол Сауд хонадонига шармандалик доғини туширди. Аслида эса ўзини икки ҳарам ходими ва исломий ҳамкорлик ташкилотининг мезбони ҳисоблайдиган Ол Сауд хонадонининг вазифаси, ишғолгар Исроил режими қаршисида мазлум Фаластин халқини ҳимоя қилиш эди. Саудия арабистони ва исроил режимининг ҳамкорлиги Ливан исломий муқовати бўлмиш Ҳизбуллоҳни ўз ичига қамраб олади. Ливан ҳизбуллоҳи Ол Сауд ва Телавив ҳимоясида бўлган такфирчи террористларга ва ишғолгар Исроил режимига қарши превентив куч ҳисобланади. Саудия арабистони Америка қўшма штатлари ва Исроил режими ҳамроҳлигидаги уч қиррали шум балосининг бири сифатида муқоваматга қарши ҳаракат қилади ва Ливан ҳизбуллоҳини террорчи деб аташди ҳамда ҳизбуллоҳга қарши молиявий санкциялар қўллашда ҳамкорлик қилади. Ушбу йўналишда, Саудия арабистонининг Бейрутдаги элчихонаси Исроил режимининг Ҳизбуллоҳга қарши жосуслик амалиётларини олиб борадиган маконга айланди. Саудия арабистонининг имкониятлари Исломий мамлакат сифатида ислом умматининг равнақ топиши ва юксалишида хизмат қилиши ўрнига ҳамда исломий жабҳанинг ислом оламининг биринчи даражали душмани бўлмиш такфирчи терроризм ва ИШИД террорчилик гуруҳига қарши ҳаракатларини янада қўллаб-қувватлаш ўрнига ушбу ислом душманларининг ихтиёрига тақдим этилмоқда. Саудия арабистони Ислом дунёсидаги икки муҳим принципдан огоҳ бўлиб яъни муштарак душман билан қарама-қарши чиқиш ва биргаликдаги манфаатлардан бохабар бўлиб Исроил режими билан турли кўламда ўзининг стратегик алоқаларининг хусусиятларини ифодаламоқда. Ол Сауд хонадонининг ушбу ҳаракатлари Ислом умматининг орқасидан ханжар санчиш ҳисобланади.\nMore in this category: « Имзоланишидан бир йилдан сўнг Қўшма чоралар ҳама томонлама дастурига бир нигоҳ\tОл Халифа режими жиноятлари баробарида БМТнинг нофаол ёндашуви »


Қозоғистон ўз фуқароси АҚШда қўлга олинганига муносабат билдирди. Ўзбекистон ҳозирча жим\n05 март 2021, Тошкент вақти: 18:07\nАхрор Саидахметов билан бирга Ўзбекистон фуқаролари Абдурасул Жўрабоев ва Аброр Ҳабибов ҳам қўлга олинган.\nҚозоғистон Ташқи ишлар вазирлиги Нью Йоркда “Исломий давлат” экстремист гуруҳига қўшилиш ниятида айбланиб қўлга олинган Қозоғистон фуқаросини тергов қилишда Қўшма Штатларга тегишли ёрдамни тақдим қилади. Расмий Остонанинг бу баёноти АҚШда икки ўзбекистонлик билан бир қозоғистонлик ҳибсга олинишидан бир кун ўтиб, 26 февраль куни эълон қилинди. Ўзбекистон ҳукумати Озодлик сўровига жавобан бу масала хусусида бирор позиция ишлаб чиқилмаганини билдирди. Расмий Тошкент ўтган ҳафта Швецияда “Исломий давлатга” молиявий ёрдам кўрсатганликда айбланиб ҳибсга олинган тўрт нафар ўзбекистонлик борасида ҳам муносабат билдирганича йўқ.\n“Қозоғистон Ташқи ишлар вазирлиги Америка Қўшма Штатларида Қозоғистон фуқароси Ахрор Сейдахметовнинг “Исломий давлат” террорчилик ташкилотига алоқадорликда гумонланиб ҳибсга олинганидан хабардор”, дейилади Қозоғистон пайшанба куни эълон қилган баёнотда.\nСаидахметов 25 февраль куни террорчилик ташкилотига молиявий ёрдам кўрсатиш фитнасида айбланиб қўлга олинган эди. У Нью Йоркнинг Кеннеди халқаро аэропортида Истанбулга учиши керак бўлган самолётга чиқаётган пайтда ҳибсга олинди. Терговчилар Саидахметов Истамбул орқали Сурияга ўтмоқчи бўлган, дея гумон қилмоқда.\n19 ёшли Ахрор Саидахметов АҚШ Федерал тергов бюроси томонидан қўлга олинган уч кишининг энг ёшидир. У билан бирга Ўзбекистон фуқаролари 24 яшар Абдурасул Жўрабоев ва 30 яшар Аброр Ҳабибовлар ҳам қўлга олинди.\nҚўлга олинган учовлон чоршанба куни Нью Йорк федерал судига олиб келинди. Уларни ҳибсга олиш тўғрисида судга ариза билан мурожаат қилган Федерал тергов бюросининг Нью-Йорк бўлими раҳбари ўринбосари Диего Родригез ҳибсга олинганлар АҚШда ҳам террор ҳужумларини амалга ошириш ниятлари бўлганини таъкидлади:\n- Гумонланувчилар "Исломий давлат" (бирламчи номи Ироқ ва Шом ислом давлати - ИШИД) гуруҳига қўшилиш мақсадида Туркияга махфий тарзда учиб кетмоқчи бўлишган.Агар учиб кета олишмаса, АҚШда террор амалиётларини содир этишни, жумладан, ФБР агентларига суиқасд уюштиришни режалаштиришган, деди Родригез.\nҚозоғистон Ташқи ишлар вазирлиги Саидахметов ҳали ҳам мамлакат фуқаролари рўйхатида экани ва Жанубий Қозоғистондаги Туркистон шаҳрида расмий қайдда турганини билдирди. Баёнотда айтилишича, Саидахметов “2011 йилда, 16 ёшлиги пайтида Ўзбекистонга чиқиб кетганича Қозоғистонга қайтмаган”.\nҚозоғистон томонига кўра, мамлакатнинг Нью Йоркдаги Консуллиги бу ишга ҳозирча жалб этилгани йўқ. Саидахметов ва ё унинг қариндошлари ҳам ёрдам сўраб мурожаат қилгани йўқ. Агар қозоғистонлик гумонланувчи ёрдам сўраб, мурожаат қилса, “тегишли консуллик ва ҳуқуқий ёрдам” кўрсатилишини билдирди расмий Остона.\nШунингдек, “Қозоғистон халқаро ҳамжамият, хусусан, Қўшма Штатларнинг зўравон экстремизм ва ўзларини “Исломий давлат”, деб атаётган гуруҳа қарши уринишларини қўллаб қувватлайди. Биз АҚШ расмийларига бу ишни тергов қилишда тўлақонли ёрдам кўрсатишга тайёрмиз”, дея таъкидланади баёнотда.\nНью Йоркдаги ҳодиса кейинги икки ҳафта ичида ўзбекистонликларнинг “Исломий давлат”га алоқадорлик гумони билан хорижда ҳибсга олинишига доир иккичи ҳолатдир. 18 февраль куни Швеция прокуратураси Стокҳолм шаҳрида тўрт нафар ўзбекистонликни экстремист гуруҳига молиявий кўмак тақдим қилганлик гумони билан қўлга олган эди.\nЎзбекистон расмийлари бу икки ҳодиса борасида изоҳ бергани йўқ. Ўзбекистон Ташқи ишлар вазирлиги матбуот хизмати вакили Озодлик сўровига жавобан бу борада бир тўхтамга келинмаганини билдирди.\n- Биз бу маълумотни аниқлаштиряпмиз, деди ташқи ишлар вазирлиги расмийси.\nАҚШ расмийларига кўра, чоршанба куни Нью Йоркда қўлга олинган ўзбекистонликлар билан қозоғистонлик ўтган йилдан бери ФБР кузатувида бўлган. Оператив маълумотларга кўра, улар “Исломий давлат” гуруҳига қўшилиш ниятлари бесамар бўладиган тақдирда Қўшма Штатлар ҳудудида террор ҳуружларини амалга ошириш, жумладан полиция ва ФБР ходимларига суиқасд уюштириш ниятида бўлган.\nЎтган ҳафта Стокҳолмда ҳибсга олинган тўрт нафар ўзбекистонлик орасида, Озодлик манбасига кўра, 32 ёшли аёл ҳам бор. Манбамизнинг билдиришича, ҳибсга олинган эркакларнинг бири 51 ёшда, иккинчиси 34 ёшда ва яна бири 32 ёшда.


Футбол: Санжар Турсунов Украинанинг "Ворскла" клуби билан шартнома имзолади\n29 ноябр 2020, Тошкент вақти: 03:43\nЎзбекистоннинг 2012 йилдаги энг яхши футболчиси Санжар Турсунов Украинанинг “Ворскла” жамоаси билан бир йиллик шартнома имзолади. Бу ҳақда украиналик клуб ўз веб-сайти орқали маълум қилди.\nАгар клуб Турсуновнинг фаолиятидан қониқса, "1+1" кўринишида тузилган шартнома яна бир йилга чўздирилиши мумкин.\n1955 йилда ташкил топган “Ворскла” футбол клуби Украина Премер-лигасининг кузги даврасидан кейин 8-ўринни эгаллаб турибди. 2012/2013 йилги мавсумни жамоа 12 ўринда якунлаган.\n27 ёшли ярим ҳимоячи Санжар Турсунов 2013 йилнинг ёзидан бери Россия 1-дивизиони иштирокчиси "Газовик" клубида фаолият юритиб келаётган эди. “Газовик” сафида Турсунов 16 ўйинда майдонга тушиб, 2та гол уришга муваффақ бўлган.\nФутболчи бундан олдин Тошкентнинг "Локомотив", Россиянинг "Волга" ва "Алания" клубларида фаолият юритган. Ўзбекистон терма жамоаси аъзоси Санжар Турсунов 2012 йилда Ўзбекистоннинг энг яхши футболчиси деб топилган эди.


Ватанига қайтган сурияликлар қийноққа солинаётгани айтилмоқда | Azon.uz - Ахборот-таҳлилий портал\n1111 16:40 09.09.2021\nAmnesty International ташкилоти Сурия ҳукуматини қочқинликдан қайтган фуқароларни тизимли равишда қийноққа солиш, камситиш ва жинсий зўрлашларда айбламоқда.\nТашкилот эълон қилган ҳисоботда айтилишича, Сурия чегарачилари ва полициячилари уруш пайтида ватанини тарк этган барчани террорчи деб ҳисобламоқда. Ҳисобот Сурияга қайтган қирқдан зиёд қочқин ва уларнинг қариндошлари берган гувоҳликларга асосланган бўлиб, уларнинг сўзлари 2020 йилнинг июли ва 2021 йилнинг июни оралиғида ёзиб олинган.\nAmnesty International қочқинларнинг ҳуқуқлари қўпол равишда бузилиши билан боғлиқ 66 та ҳолатни қайд этган. Жабрланувчилар орасида 13 нафар бола, 15 аёл ва 38 эркак бор. Сурияга қайтган 5 киши турмада вафот этган, 17 киши бедарак йўқолган.\nСурия ҳукумати дунёнинг турли нуқталарига тарқаб кетган фуқароларни ватанига қайтишга ундаётган бўлса-да, БМТнинг Қочқинлар ишлари бўйича олий комиссари бошқармаси мамлакат қочқинларнинг оммавий равишда қайтишига ҳали тайёр эмаслигини айтмоқда. Айрим Европа мамлакатлари, хусусан, Дания ва Швеция ҳам суриялик қочқинларнинг ватанига қайтишини истамоқда. Туркияда 3,6 суриялик қочқин яшайди ва бу масалада ҳукуматга жамоатчилик босими бор. Ливандаги 1,5 миллион суриялик оғир шароитларда кун кечирмоқда.\nБМТ маълумотига кўра, 2016 йилдан 2021 йилнинг июнигача 7 миллион суриялик қочқиннинг атиги 282 минги юртига қайтган.\nСурия қийноқ ҳукумат қочқинлар Махсус\n7033 16:05 09.10.2021


Қандай қилиб товарлар учун ҚҚСни ҳисоблаш ва бозор нархини аниқлаш мумкин - tafsilar.info\n19 Avgust 10:06 Иқтисодиёт\nБОЗОР НАРХИ ИСТЪЕМОЛЧИЛАР ТАЛАБИ ИҚТИСОДИЁТ ТОВАР ҚҚС\nВазирлар Маҳкамасининг 14.08.2020 йилдаги 489-сонли «Қўшилган қиймат солиғи ва хорижий юридик шахсларнинг солиқ маъмуриятчилигини такомиллаштириш тўғрисида» қарори билан товарларнинг (хизматларнинг) бозор қиймати асосида ҚҚС базасини аниқлаш тартиби тўғрисидаги низом тасдиқланди.\nУшбу низом товарлар (хизматлар) нинг бозор қийматидан келиб чиққан ҳолда ҚҚС солиқ солинадиган базани ҳисоблаш тартибини белгилайди ва қуйидаги ҳолларда қўлланилади:\n1) товарларни (хизматларни) бошқа товарларга (хизматларга) алмаштириш;\n2) товарларни (хизматларни) текин бериб юбориш, агар ушбу модданинг биринчи қисми иккинчи қисмида ёки иккинчи қисм иккинчи қисмининг иккинчи қисмида назарда тутилган бўлмаса (СК 239-модда);\n3) тўртинчи қисмининг 6-бандига мувофиқ юридик шахснинг мулкидан шахсий мақсадларда фойдаланиш СК 239-моддаси.\nШу билан бирга, товарларнинг (хизматларнинг) бепул берилиши қуйидаги шартлардан камида биттаси бажарилган тақдирда иқтисодий асосли деб тан олинади:\n1) даромад олишга қаратилган фаолиятни амалга ошириш учун қилинган бўлса;\n2) тадбиркорлик фаолиятини сақлаб қолиш ёки ривожлантириш учун зарур бўлган ва харажатларнинг тадбиркорлик фаолияти билан боғлиқлиги асосли бўлса;\n3) қонун ҳужжатлари қоидаларидан келиб чиқади.\nЮқоридаги операциялар (битимлар) учун бозор нархини аниқлаш учун қуйидаги маълумот манбалари қўлланилади:\nўз маълумотлари (нархлар рўйхати); ахборот агентликлари ва оммавий ахборот воситаларининг маълумотлари; янгиликлар биржаси; Давлат божхона қўмитасининг статистикаси ёки ташқи савдо бўйича ўтказилган сўров натижалари; қонун доирасида нархларни белгиловчи ваколатли органларнинг маълумотлари.\nБундай маълумотлар бўлмаса, бозор қиймати баҳоловчи ташкилотларнинг хулосалари ёки харажатларни индексация асосида ҳисобланади.\nТоварларнинг бозор нархини белгилашда, одатда, бир-бирига боғлиқ бўлмаган шахслар ўртасидаги шартномаларни тайёрлашда фойдаланиладиган маркалаш ва чегирмалар ҳисобга олинади. Бу қуйидаги омилларни ҳисобга олади:\nистеъмолчиларнинг товарларга бўлган талабининг мавсумий ва бошқа ўзгаришлари; товарлар томонидан сифат ёки бошқа истеъмол хусусиятларини ёъқотиши; товарларни сақлаш (сотиш) муддати тугаши;маркетинг сиёсати, шу жумладан ушбу маҳсулотга ўхшаш бўлмаган янги товарлар (хизматлар) бозорига чиқиш, товарлар товарларнинг (хизматларнинг) янги бозорларга чиқиши; истеъмолчиларни таништириш мақсадида прототиплар ва товарларнинг намуналарини амалга ошириш.\nСолиқ органлари, агар битимлар нархи товарларнинг (хизматларнинг) бозор нархидан паст ёки ундан юқори бўлса (Солиқ кодексининг 248-моддаси 4-қисми) солиқ базасини тўғирлаш ҳуқуқига эга. Шу билан бирга, киритилган ўзгартиришлар Низомда кўзда тутилган жарималарни қўллашга олиб келмайди (СК 223 ва 224 моддалари).\nСолиқ тўловчи битим нархи бозор нархларига мос келишини ва солиқ тўлашдан бўйин товлашга қаратилган эмаслигини асослаб, солиқ органларининг қарорига қарши чиқиш ҳуқуқига эга.\nҲужжат давлат тилида нашр қилинди ва 2020 йил 15 августдан кучга кирди.\nЛола Каримованинг янги фуқаролиги. III қисм – Лола Каримованинг муваффақиятсиз никоҳлари\nЎзбекистонда жиноий жавобгарлик 14 ёшдан бошланадиган қонун кучга кирди


Статистика қўмитаси: октябрда инфляция 1,4 фоизни ташкил этди - 02.11.2020, Sputnik Ўзбекистон\nСтатистика қўмитаси: октябрда инфляция 1,4 фоизни ташкил этди\nОктябрь ойида гўшт, парранда гўшти ва балиқ нархи сентябрга нисбатан 0,7 фоизга кўтарилган. Тухум 17,7 фоиз, шакар 8,6 фоиз, мева-сабзавотлар 3,2 фоиз... 02.11.2020, Sputnik Ўзбекистон\n10:58 02.11.2020 (янгиланди: 11:58 02.11.2020)\n© Sputnik / /СтрингерТорговые ряды на Алайском рынке в Ташкенте\nОктябрь ойида гўшт, парранда гўшти ва балиқ нархи сентябрга нисбатан 0,7 фоизга кўтарилган. Тухум 17,7 фоиз, шакар 8,6 фоиз, мева-сабзавотлар 3,2 фоиз қимматлашган.\nТОШКЕНТ, 2 ноя — Sputnik. 2020 йилнинг октябрида ўртача истеъмол нархлари ва тарифлари даражаси 1,4 фоизга ўсди. Ушбу рақамлар Давлат статистика қўмитаси ҳисоботида келтирилган.\nЯнварь-октябрь ойларида истеъмол бозоридаги нархлар 7,8 фоизга ошган.\n“Октябрь ойида озиқ-овқат маҳсулотлари ўртача 2,3 фоизга, ноозиқ-овқат маҳсулотлар 0,8 фоизга, хизматлар 0,7 фоизга қимматлашди. Умумий ҳисобда, 2020 йилнинг январь–октябрь ойлари давомида озиқ-овқат маҳсулотлари нархлари даражаси 10,0 фоиз, ноозиқ-овқат маҳсулотлар 6,9 фоиз, хизматлар 5,2 фоизга ошди”, – дейилади ҳисоботда.\nЎзбекистон истеъмол бозорида инфляция 4,8%ни ташкил қилди\n3 Сентябр 2020, 10:03\nШакар ва гўшт нархи йил бошидан бери баравар 15,0 фоизга ошган. Хусусан, суяксиз мол гўшти баҳоси 10 ой ичида 18,2 фоизга кўтарилган.\nЯнварь–октябрь ойларида пахта ёғи 24,2 фоизга (октябрда – 13,6 фоиз), кунгабоқар ёғи 23,9 фоиз (октябрда – 11,2 фоиз) , сариёғ 11,1 фоиз (октябрда – 1,6 фоиз), маргарин 9,7 фоиз (октябрда – 1,0 фоиз)га қимматлашган.\nОктябрда аҳоли учун пуллик хизматлар тарифлари ой давомида 0,7 фоизга қимматлашган. Тарифларнинг ўсиши бўйича етакчи ўринлар йўловчи ташиш транспорти хизматларига тегишли бўлиб, нархлар ой давомида 1,8 фоизга, жумладан, ҳаво транспорти 5,2 фоиз, автомобиль 1,4 фоиз, темирйўл тарнспорти тарифлари 0,2 фоизга кўтарилган.\nУмумий ҳисобда, январь-октябрь ойларида нархларнинг ўсиши бўйича етакчи ўринлар давлат мактабгача таълим ташкилоти хизматлари (15,2 фоиз), дам олиш (10,0 фоиз), йўловчи ташиш транспорти хизматлари (9,9 фоиз) шунингдек, маиший хизматлар (9,7 фоиз) нархларига тегишли бўлган.


ЎзА - Карантин қоидаларига тўла риоя этган ҳолда ишлаб чиқаришни ҳам йўлга қўйиш мумкин\nКарантин қоидаларига тўла риоя этган ҳолда ишлаб чиқаришни ҳам йўлга қўйиш мумкин\nСирдарё вилоятида пандемия сабабли жорий қилинган карантин даврида 692 та саноат корхонаси вақтинча ўз фаолиятини тўхтатган эди. Бугунги кунда карантин жараёнининг белгиланган тартибларга тўла амал қилган ҳолда ишлаб чиқариш корхоналари ўз фаолиятларини қайта тиклаб олишлари учун ҳукуматимиз томонидан бир қатор шарт-шароит, имконият ва имтиёзлар яратиб берилмоқда.\nЎтган салкам 4 ой вақт мобайнида, яъни пандемия шароитида тадбиркорларга қулайлик яратиш, уларни қўллаб-қувватлаш, аҳоли бандлигини таъминлаш ва уларнинг доимий даромадини камайишига йўл қўймаслик мақсадида, карантин даври бўлишига қарамай, қисқа муддатда вилоят иқтисодиётини жонлантиришга эришилди. Кўплаб иш ўринлари қайта тикланиб, минглаб одамларнинг бандлиги таъминланди. Жумладан, вилоятдаги 651 саноат корхонаси ўз фаолиятини қайта тиклаши натижасида 11 минг 763 нафар ишчи-хизматчилар ўз иш ўринларига қайтарилди.\nТўғри, коронавирус пандемияси бизни анча мураккаб аҳволга солиб қўйди. Лекин бу билан ҳаёт тўхтаб қолмаслиги керак. Ҳар қандай шароитда, фуқароларимиз саломатлиги ҳамма нарсадан устун. Бироқ, ишлаб чиқаришни давом эттирмайдиган бўлсак, бутун иқтисодиётимиз издан чиқиб кетиши, эртага бугунгиданда мураккаб вазиятга тушиб қолишимиз мумкин. Шунинг учун 25-50 нафар ва ундан ортиқ ишчи-хизматчилар ишлайдиган турли йўналишлардаги цехлар, фирмалар, умуман, катта-кичик ишлаб чиқариш корхоналари, тадбиркорлик субъектлари фаолиятини тиклашда давом эттиришимиз зарур.\nҲозирча, ҳеч қайси бир давлатда коронавирус инфекциясини самарали даволаш учун вакцина ишлаб чиқилгани йўқ. Буни тўғри тушунган ҳолда, тадбиркорларимиз коронавирус юқиши ва тарқалишининг олдини олиш бўйича белгиланган тартибларга юз фоиз риоя этган ҳолда корхоналар фаолиятини йўлга қўйиш чораларини кўришлари керак. Иш бошлаган корхоналарда ишчи-хизматчилар саломатлигини назорат қилиш, санитария талабларига қатъиян амал қилиб, ишлаб чиқаришни қайта ташкил этган ҳолда фаолиятларини тиклашлари зарур.\nПрезидентимизнинг, тадбиркор бой бўлса, халқимиз ҳам, давлатимиз ҳам бой бўлади, деган фикрларига амал қилиб, ишимизни шу асосда барча карантин талабларига тўла риоя этган ҳолда қуришимиз лозим. Тадбиркор бой бўлиши учун эса, унинг корхонаси, фирмаси, ташкилоти, хўжалигида ишлаб чиқариш йўлга қўйилиши лозим. Буларнинг барчаси сизни, бизни ва ҳар биримизни қўлимиздан келади, деб ўйлайман.\nҲурматли, тадбиркорлар, корхона, фирма, фермер хўжалиги раҳбарлари, бугунги пандемия шароитида фаолиятингиз барчамиз учун жуда муҳим. Шу боис тўсиқ бўлаётган муаммоларни бартараф этишга ҳамда кўмак беришга Савдо саноат палатаси Сирдарё вилоят ҳудудий бошқармаси ҳамиша ёрдамга тайёр.\nЛекин сиз ва биз, ҳар бир раҳбар касалликни корхона, ташкилот, фирма, хўжалигимизга, қолаверса, маҳалламизга, уйимизга, оиламизга олиб кирмаслик учун энг аввало ўзимиз масъул эканлигимизни унутмаслигимиз, иш жойида ҳам, кўча-кўйда ҳам, жамоат жойларида ва маҳалламиз, уйимизда ҳам карантин талабларига аввало ўзимиз, қолаверса ҳар бир ишчи, хизматчи, ходимларимиз, яқинларимиз, фарзандларимизнинг ҳам риоя этишларига, ўзимиз ва уларнинг саломатлиги олдида аввало, шахсан ўзимиз масъул эканимизни унутмайлик.\nЭнг асосийси, шу синовли дамларда ҳар биримиз, ҳар бир раҳбар, тадбиркор, ишбилармон ва жамоатчилик вакиллари бир ёқадан бош чиқариб ҳаракат қилсак, Давлатимиз раҳбари таъкидлаганидек, бир куч бўлиб, сабр-тоқат, маданият билан ҳаракат қилсак, бу дардни албатта енгамиз. Ишлаб чиқаришни ҳам тўлалигича йўлга қўйиб, мамлакатимиз иқтисодиёти равнақига ўз ҳиссамизни қўша оламиз.\nСавдо саноат палатаси Сирдарё


Кўриш қобилиятини яхшилашнинг 9 синалган усули » Ўзбекистон янгиликлари – Zamin.uz\nКун давомида кўзингизни толиқтирмасликка ҳаракат қилинг. Ҳар 2-3 соатда бир неча дақиқага кўзларингизни юминг ва бироз тин олинг.\nҚуйидаги суратдан 16 кўз машқини ўрганиб олиш мумкин. Уларни ҳар куни кўрсатилган тартиб бўйича бажаринг.\nАгар сиз кўзойнак тақсангиз, улардан фойдаланиш вақтини имкон қадар қисқартиринг ёки вақти-вақти билан кўзойнакни олиб туринг.\nКўрсаткич ва ўрта бармоқларингиздан фойдаланиб, айланма ҳаракатлар билан кўзларингизни енгил уқаланг. Машқларни бажаришда сиз у қадар кучли бўлмаган босимни ҳис қилишингиз керак, лекин оғриқни эмас. Қуйида кўрсатилган нуқталар йўналиши бўйлаб ҳаракат қилинг.\nКўчага чиқаётганингизда оёқ остига эмас, узоқларга қаранг.\nИмкон қадар тез-тез сабзи шарбатини ичиб туринг (иложи бўлса ҳар куни).\nСабзи шарбати максимал даражада фойда бериши учун унга 1-2 томчи зайтун ёғи қўшинг. Бу унинг таъмини бузмайди, у шарбатнинг ижобий таъсирини янада оширади.\nКўзларингизда чарчоқни ҳис қилсангиз, уларни илиқ сув билан ювиб ташланг.\nУйқуга 2 соатча қолганда компьютер, телевизор ёки смартфон экранига қарамасликка ҳаракат қилинг.\nЙога машқларидан бири бўлган тратакни синаб кўринг. У кўзларга ёрдам беради ва хотирани мустаҳкамлайди.\nОчиқ кенгликда жойлашган кичик ҳаракатсиз предмет қаршисига ўтиринг (масалан, шамлар). Нигоҳингиз ва бутун диққатингизни унга қаратинг. Кўзингизни пирпиратмасликка ҳаракат қилинг. Хотирангизда ушбу предмет тасвирини деталлаштиринг.\nШундан сўнг кўзингизни юминг ва нигоҳингизни қошлар орасидаги масофага қаратинг-да, предмет образини имкон қадар миянгизда ушлаб туринг. Шу машқни тахминан 10 дақиқа бажаринг.\nМашқ мақсади — кўзлар чарчагунга қадар хотирада предметнинг аниқ тасвирига эришиш.\nТеглар: Имкон машқ ташланг кўзингизни босимни миянгизда\nМушак массасини йиғишга нима халал беради?\n19:41 / 16-03-2017\nКўзларни асрашнинг 5 қоидаси\n08:54 / 07-03-2017\n21:08 / 28-02-2017\nЛавлаги шарбатининг сиз билган ва билмаган 5 давоси\n15:19 / 17-12-2016


фалиминт | medu.uz - Дорилар ҳақида маълумотлар ўзбек тилида\nHome Йўриқномалар фалиминт\nҚўллаш бўйича маълумот – илтимос диққат билан ўқинг!\nТаъсир этувчи модда: ацетиламинонитропропоксибензен\nОғиз бўшлиғи ва томоқ касалликларини даволаш учун восита (АТС R02А)\n1 қобиқ билан қопланган таблеткада 25 мг ацетиламинонитропропоксибензен сақланади.\nБошқа компонентлари: сахароза, глюкоза сиропи, желатин, сувсиз коллоид кремний диоксиди, коповидон, қаттиқ ёғ, тальк, магний стеарати, 30%-ли симетикон эмульсияси, суюқ оқувчан парафин, қаттиқ парафин.\nФалиминт® хушбўйлаштирувчи ва совутувчи таъсирларга эга эканлиги туфайли, у оғиз бўшлиғи ва томоқнинг инструментал тадқиқотларини ўтказишда ёки касалликларини даволашда ёрдамчи восита сифатида қўлланади.\nФалиминт®нинг таъсир этувчи моддаси ёки компонентларидан бирига юқори сезувчанликда ушбу дори воситасини қўллаш мумкин эмас.\nҲомиладорлик вақтида ва эмизиш даврида ушбу препаратни етарли қўллаш тажрибаси йўқлиги туфайли, Фалиминт®ни бу вақтда қўллаш мумкин эмас.\nҚўллашдаги эҳтиёткорлик чоралари ва огоҳлантиришлар\nАгар сизда айрим қандларни ўзлаштираолмаслик сизга шифокордан маълум бўлса, ушбу дори воситасини қабул қилиш олдидан, Сизга шифокор билан маслаҳатлашишингиз керак.\nДозалаш бўйича кўрсатма, қўллаш усули ва давомийлиги\nАгар бошқача буюрилмаган бўлса, унда бир қобиқ билан қопланган таблеткадан кунига бир неча марта, уни секин шимиб, қабул қилинади, бироқ суткада кўпи билан 10 қобиқ билан қопланган таблетка.\nФалиминт® ни фақат бир неча кун давомида қабул қилиш тавсия қилинади. Узоқ муддат истеъмол қилиш учун эмас!\nШикоятларни қатъий характерида шифокор билан маслаҳатлашиш керак.\nБолаларда Фалиминт® ни қўллаш тажрибаси чекланган. Шу тариқа, препарат болаларни даволаш учун тавсия қилинмайди.\nДозани ошириб юборилиши ва қўллашдаги бошқа хатолар\nФалиминт® препарати билан заҳарланишлар маълум эмас. Кичик ёшдаги бир бола ва мактабгача ёшдаги бир бола тўғрисида хабар берилган, улар 10-20 қобиқ билан қопланган таблеткани беҳосдан қабул қилганларидан сўнг бир марта қусиш қайд этилган. Доза ошириб юборилган ҳолларда хавфсизлик нуқтаи назардан шифокорга хабар бериш керак.\nБошқа воситалар билан ўзаро таъсири, ножўя таъсирлари\nКўрсатмалар ва дори воситасини яроқлилик муддати ҳақида маълумот\nУшбу ўрамдаги дори воситасининг яроқлилик муддатини ўтиш санаси йиғма картон қутичада ва босиб чиқариш учун ўрамда чоп этилган. Яроқлилик муддати ўтгандан сўнг ушбу дори бошқа ишлатилмасин!\nЯроқлилик муддати 5 йилни ташкил қилади.\nДори воситаси болалар олаолмайдиган ва кўрмайдиган жойда сақлансин!


18:00 / 02.11.2018 1664 pdf Ўқиш режими + -\nОлинган озиқ-овқатлар бутунлай ҳалол бўлса ҳам, узлуксиз овқат еявериш меъдани қорайтиради, унга зарар етказади. Чунки тўқлик шаҳвоний ва ҳавойи истакларни кучайтиради. Шаҳвоний ва ҳавойи истаклар эса шайтоннинг қуроллари жумласидандир.\nШаҳвоний ва ҳавойи истаклар туфайли кўзи тинган инсонни шайтон осонгина қўлга туширади ва Аллоҳнинг йўлидан чиқаради. Юқорида Иблис ва Яҳё алайҳиссалом ҳикоясидан баҳс этган эдик, яна бир карра ўша манзарани хотирлайлик:\nБир кун Яҳё алайҳиссалом Иблис билан учрашиб қолади. Иблиснинг қўлида учи чангалли бир боғлам таёқлари бор эди. Яҳё Алайҳиссалом сўрайди:\n– Булар нима?\n– Одамларни тўғри йўлдан оздирадиган баъзи шаҳвоний ва ҳавойи истаклар.\n– Менга оиди борми уларнинг орасида? Иблис:\n– Йўқ, лекин бир марта кўп овқат егандинг, намоз ўқиб, Аллоҳни зикр қилаётганингда сени бир оғирлик босганди.\n– Бошқа бирон нарса йўқми? Иблис:\n– Аллоҳ номига онт ичиб айтаманки, бундан кейин ҳеч қачон меъдамни тўлдириб овқат емайман.\n– Мен ҳам Аллоҳ номига онт ичиб айтаманки, буни бошқа бирон кимсага айтмайман.\nУй, жиҳоз ва кийимга ўчлик\nКимнингки мижозида уй, жиҳоз ва кийимга ўчлик бор бўлса, шайтон унинг бу заифлигидан фойдаланади. Уни уйини кўркамлаштиришга, деворларини ва шифтларини нақшлашга, хоналарини кенгайтиришга чақиради. Гўзал либослар ва уловлар билан кўзини ўйнатади.\nНатижада бундай аҳволга тушган одам ҳою-ҳавасларга берилади. Ҳеч қачон ўлмайдигандай ҳаракат қилади. Шайтон уни шу йўлга солдими, вассалом, ортиқ ҳеч қачон бу аҳволдан қутулолмайди. Чунки бу аҳволдаги одамнинг ҳаваслари ҳеч битмайди. Шундай бир пайт келадики, у, шу тариқа шайтоннинг йўлида, ҳою-ҳавас кетида умр ўтказаркан, ажал етиб келганини ҳам билмай қолади. Қарасаки, ҳеч бир иш қилмабди... Оламдан бундай иймонсиз ўтишдан қўрқмоқ лозим. Худо сақласин!\nПайғамбаримиз соллаллоҳу алайҳи васаллам айтадиларки:\n–Ҳовлиқиш шайтондандир; бамайлихотирлик (таанни) ва мўътадиллик (иътидол) Раҳмондир. Мўътадиллик ўрнига ҳовлиқмалик бошланганда, Шайтон инсонга секингина бир тарафдан, идрок ҳам қилдирмай, гуноҳни қабул қилдиради.\nРивоят қилишларича, Ҳазрати Исо туғилган куни шайтонлар тўпланишиб, Иблиснинг қошига келадилар ва шундай дейдилар:\n– Бу кеча бутлар оёғи осмондан бўлиб йиқилди.\nИблис бу хабарни эшитганда: «Шошилинг! Бу янги бир ҳодиса!» – дейди ва дарҳол ер юзини айланиб чиқади, лекин бирон янгилик тополмайди. Фақатгина Исо Алайҳиссалом туғилганини ва малаклар уни зиёрат қилаётганликларини кўради. Ортига қайтади ва шундай дейди:\n– Ўтган кеча бир пайғамбар туғилибди. Ҳар бир туғилган боладан менинг хабарим бўларди.\nФақат бунисидан хабарим бўлмади.\nҲазрати Исо туғилган аснода инсонларни бутга сиғинтиришдан умидларини узган шайтонларга қараб, улуғ боболари Иблис шундай дейди:\n– Бундан буён одамзотни ҳовлиқмалик, енгилтаклик ва шошқалоқлик томиридан тутаман!\nЭҳтиёжидан ортиқча ҳар қандай мол-мулк инсоннинг тўғри йўлдан озишига ва тойиб кетишига олиб боради. Кишининг ҳар турли маъмурчилик ичида яшаши уни шайтоний ҳаракатларга бошлайди. Бойлигига керилган киши ҳар тарафлама Аллоҳ йўлидан чиқади.\nХасислик ва қашшоқ бўлиб қолишдан қўрқиш\nХасис ва қашшоқ бўлиб қолишдан қўрқиб яшовчи кишилар муҳтожларга ёрдам бермайди.\nМол-мулкини ва пулини жуда эҳтиёт қилади. Хасис одам кўпроқ мол-мулк орттириш учун ҳирс билан ўзини тўрт тарафга уради, бутун кун турли ерларда ва кўчаларда изғиб юради. Кўчалар эса шайтонлар уя қурган жойлардир.\nБир тур инсонлар бўладики, улар ўз мазҳабидан хорижда бўлган ёки фикрлаш тарзи ўз фикрига уйқашмайдиган кишиларга ёвлик қиладилар. Уларни тубан кўрадилар. Бундай ҳол ва бундай хатти-ҳаракат жамиятни кемирувчи, охир-оқибатда ўддирувчи жуда ёмон бир касалликдир. Улуғ шахслари шундай таассубга дучор бўлган кўпдан-кўп жамоалар бир-бирларига кек сақлайдилар ва ёвлик қиладилар. Иблиснинг шундай дегани ривоят қилинади:\n– Мен уммати Муҳаммадни алдаб, бир қанча гуноҳлар қилдирдим. Лекин улар тавба қилиб, бошқа бу гуноҳни қилмаслик йўли билан менинг белимни синдирдилар. Мен ҳам бу сафар уларни тавба қилмайдиган гуноҳлар билан алдадим. Булар ботил ва фосиқ (асоссиз ва бузуқ) эътиқодлар, таассуб ва кекдир.\nМалъун тўғри айтади. Чиндан ҳам бир қатор кишилар ботил ва фосид ишончларга боғланиб қолганлар. Уларнинг аксарияти ўз мазҳабидан бўлмаган ва бошқача фикрловчи кишиларга нисбатан кек сақлаб, ёвлик қиладилар, уларга ҳақоратли назар билан қарайдилар. Айни чоғда бу ҳаракатлари гуноҳ эканлигини ва тавба қилиш кераклигини билмайдилар.\nСу-и зан (Бировдан гумонсираш, ишончсизлик)\nМусулмонларга ёмон гумонсирашдан, яъни су-и зандан қочиш вожибдир. Қачон бўлмасин, бир одам иккинчисни су-и зан қили, айбларини ковлаштираётганини кўрсанг, билки, бу одамнинг ичи қорадир, юраги кирдир. Унинг бундай ўтган-кетганнинг айбини ковлаштирувчилиги ўзидан атрофга ёйилаётган сассиқ ҳид, ифлосликдан иборатдир.\nШу ергача кишининг тўғри йўлдан чиқишига сабаб бўлувчи баъзи ёмон сифатлар ва ёмон феълларни қисқача изоҳладик. Билингки, шайтоннинг васвасаси шу йўллардан киради. У ҳолда бу йўлларни бекитмоқ, яъни бу ёмон сифат ва феълларни тарк этмоқ ва Аллоҳни зикр қилиш билан шайтонларга қарши ёрдам талаб этмоқ ҳар мусулмон учун вожибдир.\n19:01 / 02.11.2018 1794\nСтресс ва тавба\n21:05 / 02.11.2018 2392\n3958 05:00 / 01.03.2017\n1791 05:00 / 28.02.2017\n3323 00:25 / 11.05.2017\n1962 05:00 / 01.03.2017


Қинғир ниятли йўловчилар тўхтатиб қолинди\nҚинғир ниятли йўловчилар тўхтатиб ...\nТошкент халқаро аэропорти божхона пости ходимлари томонидан контрабанда ва божхона қонунбузилиш ҳолатларини олдини олиш борасида самарали ишлар олиб борилмоқда.\nЖумладан, “Истанбул Тошкент” йўналиши бўйича учиб келиб, қизил йўлак орқали ҳаракатланаётган фуқаро М.А. нинг ҳаракатлари божхоначилар эътиборини тортди. Натижада фуқаро белгиланган тартибда шахсий кўрикдан ўтказилди. Кўрик жараёнида фуқаро нақ 234 грамм тиллани яширин тарзда олиб ўтишга уринаётгани аниқланди.\nШунингдек, шу йўналишнинг ўзида яна бир фуқаро Х.Ш. божхоначиларимизни чув туширишни ният қилган экан, бироқ режаси ўзига қимматга тушди. Яъни ушбу шахс яширин тарзда 84 миллион сўмдан ортиқ бўлган 2721 дона дори воситаларини олиб ўтаётганда божхоначилар томонидан тўхтатиб қолинди.\n“Сеул-Тошкент” йўналиши бўйича келаётган фуқаро Э.Х. эса декларацияламасдан ва божхоначилардан пинҳона тарзда 286 дона парфюмерия ва 50 дона тиббиёт воситаларини олиб ўтаётган вақтида тўхтатиб қолинди.


Армия – ватанимизнинг мустаҳкам қалқони\nСамарқанд давлат университети рус филологияси факультетида 13 январь куни Қуролли Кучларимиз ташкил этилганининг 26 йиллиги ҳамда 14 январь – Ватан ҳимоячилари кунига бағишланган байрам тадбири бўлиб ўтди.\nВатан ҳимоячилари куни муносиб нишонланмоқда\nСамарқанд Давлат университетида 2018 йил 12 январь куни Ўзбекистон Республикаси Қуролли кучлари ташкил этилганлигининг 26 йиллиги ва Ватан ҳимоячилари кунига бағишланган тантанали байрам тадбири ўтказилди.\nТинчлигингга жоним фидо – муқаддас ватан\n2018 йил 11 январь куни СамДУ Механика-математика факультетида Ўзбекистон Республикаси Қуролли кучлари ташкил этилганлигининг 26 йиллиги ва Ватан ҳимоячилари куни байрами муносабати билан тадбир бўлиб ўтди.\nСергей Аронбаев «Содружество дебютов» халқаро мукофотининг совриндори\nСамарқанд Давлат университетининг ёш олими кимё фанлари доктори Сергей Аронбаев «Содружество дебютов» халқаро мукофотининг совриндори бўлди.\nХалқ билан мулоқот давом этмоқда\nЎзбекистон Республикаси Президенти Ш. М. Мирзиёвнинг 2017 йил 22 декабрдаги Олий Мажлисга қилган Мурожаатномасининг мазмун-моҳиятини ва давлатимиз раҳбари томонидан кўтарилган долзарб масалаларни аҳолига ...


Ҳомиладорликнинг 21 ҳафтаси – DNK.UZ\nAsosiy Ҳомиладорлик Ҳомиладорликнинг 21 ҳафтаси\nҲомиладорликнинг бешинчи ойи амалда охирига етиб қолди. Туғишга тўрт ой қолди, ушбу ғоятда муҳим воқеага тайёргарлик ҳам кўриш лозим, балки махсус курсларга ёзилиб қўйиш ҳам керак бўлар.\nҲомиладорликнинг 21 ҳафтасида нималар юз беради\nҲомиладорликнинг 21 ҳафтасида ҳомиланинг аҳволи\nКўпроқ оналик меҳрини улашинг\nОвқатланмоқчимисиз? Жадвал тузинг\nТаҳлиллар ўтказишда танаффус\nҲомиладорликнинг 21 ҳафтасидаги сезгилар\nҲомиладорликнинг 21 ҳафтасига келиб кўп аёллар 4 кг атрофида вазн йиққан бўладилар, буёғига вазн тўплаш янада тезлашади. Бўлғуси она фусункор кўринишга эга: тери, сочлар ва тирноқлар ўз ҳолати билан кўзни қувонтиради. Аслида бу муддата ўзини ҳис қилиш ҳам одатда яхши бўлади.\nҲомиладорлик, таъбир жоиз бўлса, авж палласига чиққан. Бел ва тосга юқори даражадаги юк тушганда вужудга келадиган толиқиш ҳисси ҳозирча йўқ, ҳарсиллаш ва уйқусизлик ҳам безовта қилмайди. Бироқ мана шу кўнгилдагидек кечадиган пайтларда ҳам аёл баъзи ноқулайликларни ҳис қилиши мумкин. Лекин бу ҳол ҳақиқатдаги аҳвол билан эмас, балки, кўпроқ, ортиқча таъсирчанлик билан боғлиқ бўлади.\nМазкур муддатда белингизда оғриқ пайдо бўлиши эҳтимолдан холи эмас, лекин сиз муайян ҳолатда узоқ ўтириб қолмасангиз, гавдани ноқулай ҳолатда тутиб турмасангиз, оғриқ муаммоси сизни тарк этади. Ўзингизни бўш қўйишни ўрганинг ва организмингизга қулоқ солинг. Бу уйқу масаласига ҳам тегишли. Гавдани ушлаб туришнинг энг тўғри ва қулай ҳолати – ўнг ёнбошда ухлаш. Бутун тунни тўлғаниб ўтказишга ҳожат йўқ, сиз шунчаки, ҳавоси тоза, қоронғи хонада айнан шу ҳолатда қаттиқ ухлашга ўзингизни тайёрланг вассалом.\nБачадон киндикдан бор-йўғи 1 см юқорида, у ички органларни эзиб турибди. Лекин бу жиддий муаммоларни келтириб чиқармаслиги керак. Кичкинтой ғимир-ғимир қилиб итаради, ҳатто ташқаридан туриб ҳам у қориннинг қайси қисмида ўйинқароқлик қилаётганини аниқлашингиз мумкин.\nҲомиладорликнинг 21 ҳафтасида ҳомиланинг ҳажми у туғилганда бўладиган катталигининг ярмига етади. Лекин оғирлиги бу дунёга келганида бўладиган вазнидан анча-мунча кам: бор-йўғи 360 грамм.\nБу ҳафтада болакайнинг ҳазм қилиш тизими фаол тарзда ривожланади. У ҳануз амниотик суюқликни ютади: бу билан болажон нафақат ўпкани, балки қизилўнгачни ҳам машқ қилдиради. Хозирнинг ўзида бўлғуси она болажонисининг нафс майлларини тўғри шакллантира борса бўлади.\nБолакайнинг эндокрин безлари ишга тушган, 21 ҳафтада қора талоқ ҳам «ёрдамга» келади. Кечалари кичкинтой жуда фаоллашиб кетиши мумкин, унинг ухлашига ёрдам бериш учун шунчаки қорнингизни енгилгина силаб қўйинг, алла айтсангиз ҳам бўлади. Болалар онанинг товуши ва кайфиятига эътибор берадилар.\nАёл борган сайин ўзини она сифатида ҳис этади, ахир болажонисини шундоққина сезадида. Дарвоқе, тарбия жараёни бошланадиган палла етиб келганлигини унутманг: «қоринда яшовчи» билан ҳозирданоқ гаплашса бўлади. Нафақат бўлади, бу ишни қилиш ҳатто зарурдир! Жажжи одамчага ниҳоятда юмшоқлик билан, оҳиста, самимият ва муҳаббат билан мурожаат қилинг – у ҳаммасини ҳис қилади.\nТўсатдан бўлғуси онани жинсий ҳаёт билан боғлиқ масала илк бор безовта қилиб қолиши мумкин. Янгича шаклингизга секин-аста мослашишингизга тўғри келади. Тушкунликка тушманг, эрингиз билан яқинликдан воз кечманг (албатта, агар қорнингиз оғримаса ва шифокор бунга рухсат берса). Бу нозик паллани сабр-бардош ва эътибор билан енгиб ўтинг.\nИштаҳани назорат қилиш тобора қийинлашиб боради. Лекин ҳозир нафсингизга ҳеч ҳам эрк бера кўрманг: ортиқча битта гумма ва бир стакан газланган сув сизнинг шиддат билан вазн йиғишингизга бошланғич нуқта бўлади.\nАгар сиз ўзингизни муайян тартиб-интизомга ўргатиб олсангиз, ҳатто туғруқ вақтига қадар ҳам яхши ҳолатда юришингиз мумкин бўлади. Бунинг учун биргина жадвал бўйича овқатлансангиз кифоя: яхши тўйимли нонушта + енгилроқ иккинчи нонушта + унча катта бўлмаган порсияларда тўйимли тушлик + фойдали кечкидан олдинги овқат + енгилгина кечки овқат.\nҲомиладорликнинг 21 ҳафтасида одатда алоҳида таҳлиллар, текширувлар ва УЗИ тайинланмайди. Режадаги иккинчи УЗИ ортда қолган, бир қатор қон ва умумий сийдик таҳлилларини аёл, қоида тариқасида, УЗИ арафасида топширади.\nАгар бўлғуси онани бирор нарса безовта қиладиган бўлса, шифокорнинг ўзи сизга якка тартибда текширувни тайинлайди.\nБу вақт ҳомиладор аёл ҳақиқий гуллаб-яшнайдиган палла ҳисобланади: вазн деярли оғирлашмаган бўлади, аммо унинг қадди-қомати фусункор тусга киради. Кўкраклар кўтарилган, тўлишган, қорин эса ҳозирча ихчам, кичкинагина. Тери ва сочлар ҳам, одатда, соғлом кўринишга эга бўлади.\nБиргина жиҳат – пигмент доғлар. Лекин бундай алоҳида ўзгаришлар ҳамма аёлларда ҳам юз беравермайди, шунинг учун олдиндан хавотирланишга ҳожат йўқ. Бу ўзгаришлар атрофдагиларга сезилмаслиги ҳам мумкин. Мазкур вақтда бўлғуси она янада кўримли, ёрқин бўлишни истайди, шунинг учун бундай майда жозибасиз доғларни яширишни ўзи яхши эплайди.


Ўзбекистонда уруғлик чигит ва дон тайёрлаш цехларига 26,5 млн доллар ажратилади – Kommers.uz\nМолия\t15:30 | 29.1.22\nЎзбекистонда уруғлик чигит ва дон тайёрлаш цехларига 26,5 млн доллар ажратилади\nУруғчиликни ривожлантириш марказига бир қатор қўшимча вазифалар юклатилди.\nЎзбекистонда уруғлик чигит ва дон тайёрлаш цехларини модернизация қилишга 26,5 миллион доллар йўналтирилади. Бу ҳақда Адлия вазирлигининг Huquqiy axborot канали хабар берди.\nМаълум қилинишича, «Қишлоқ хўжалиги экинлари уруғчилигини янада ривожлантириш бўйича қўшимча чора-тадбирлар тўғрисида»ги Президент қарори қабул қилинган.\nҚайд этилишича, «Ўзпахтасаноат» корхонасининг 11 та уруғлик чигит тайёрлаш цехлари марказга берилган. Шунингдек, уруғлик тайёрлаш цехларини марказга ўтказиш бўйича Идоралараро ишчи гуруҳ тасдиқланган.\nТаъкидланишича, уруғлик чигит ва уруғлик дон тайёрлаш цехларини 2022–2023 йилларда тўлиқ модернизация қилиш бўйича «йўл харитаси» ишлаб чиқилади (унинг ижросига 26,5 миллион доллар йўналтирилади).\nБундан ташқари, 2022–2025 йилларда пахта ҳосилдорлиги 50 центнерга, бошоқли дон 90 центнерга етказилади. Шунингдек, 200 минг гектар суғориладиган ер қишлоқ хўжалиги экинлари уруғликларини етиштиришга ихтисослаштирилади.\nАввалроқ Ўзбекистонда пахта-тўқимачилик кластерларини ташкил этиш тартиби белгилангани ҳақида хабар берилганди. Шунингдек, Ўзбекистонда пахта етиштириш ва йиғим-теримни молиялаштириш учун имтиёзли кредитлар ажратилиши ҳақида хабар берилди.


12 апрел 2021, Тошкент вақти: 23:24\nФойдасини давлат оладиган пахта таннархидаги харажат аҳоли зиммасига юкланмоқда.\nЎзбекистонда давом этаётган пахта йиғим-теримига давлат ташкилотларидан ташқари, хусусий ширкатлар мажбуран жалб қилинди. Ҳар бир хусусий тадбиркорлик субъекти ўз штатидаги ходимларнинг 5-10 фоизини пахта далаларига ўз ҳисобидан жўнатишга мажбурланмоқда. Пахтага одам чиқармаган ширкатларнинг аксаридан ходимларнинг камида 2-3 кунлик иш ҳақини пахта кампанияси харажатларини қоплаш учун ўтказиш талаб қилинмоқда. Озодлик гаплашган Тошкентдаги хусусий ширкатлар орасида бир ойлик иш ҳақидан воз кечишга мажбур бўлганлар ҳам топилди.\nЎзбекистон ҳокимият идоралари Пахта-2014 кампаниясига одамларни мажбуран жалб қилишда аввалги йилларданда каттороқ жонбозлик кўрсатмоқда.\nЎтган йилги пахта мавсумида асосан давлат ташкилотлари, коллеж ва олий ўқув юртлари иштирок этиб, хусусий ширкатларнинг мажбурий иштироки анчайин чекланган эди. Бу йил эса, хусусий ширкатлар ёппасига пахта хирмонига ҳисса қўшишга мажбурланмоқда.\nОзодлик қўнғироқ қилган Тошкент шаҳри ва бир неча вилоятлардаги хусусий ширкатлар вакилларининг барчаси бу йилги пахтага ўз ходимларидан теримчиларни юборгани ёхуд терим кампаниясига молиявий ёрдам кўрсатганини билдиришди.\nТошкентда мебель ишлаб чиқарадиган фирмалардан бирининг ходими шу кунларда Сирдарё вилоятида 35 нафар ходими пахта тераётганини билдирди.\n“Теримчиларимизнинг овқати, ётоғи ва пахта билан боғлиқ барча харажатлари фирмамиз ҳисобидан қопланяпти”, деди суҳбатдошимиз.\nОзодлик билан суҳбатлашган майиши техника моллари билан савдо қилувчи ширкат вакилига кўра, улар теримчи чиқара олмагани боис, Тошкент шаҳар ҳокимлиги талаби билан корхона штатидаги барча ходимларнинг бир ойлик маошини пахта теримига молиявий кўмак сифатида ўтказиб берган.\n“Фирмамизда директор билан ҳисоблаганда 10 киши ишлайди. Корхона кичкинароқ бўлгани учун одам чиқара олмадик. Шунинг учун ҳар бир ходимнинг бир ойлик иш ҳақини ўтказиб бердик. Ўртача ойлик 250 минг сўм атрофида бўлгани учун, жами 2,5 миллион сўмни шаҳар ҳокимлиги берган ҳисоб рақамига ўтказдик”, деди фирма вакили.\nТошкент ва вилоятлардаги Озодлик билан суҳбатлашган 20дан ошиқ хусусий тадбиркорлик субъекти вакиллари ҳам ходимларининг ўртача 5-10 фоизини пахтага жўнатишга мажбур бўлгани, теримчи беролмаганлари эса камида 2-3 кунлик иш ҳақларини пахта харажатларини молиялаш мақсадларига ўтказиб берганини билдиршди.\nЭнг қизиғи, Озодлик билан суҳбатлашган хусусий тадбиркорлардан бирортаси давлат сотиб фойдасини оладиган пахта учун пул тўлаётгани хусусида эътироз билдирмади.\nЎзбекистонлик сиёсатшунос Алишер Илҳомов бу вазиятни жорий йилги пахта мавсумида Ўзбекистон ҳукумати халқаро танқидларга жавобан ёш болаларни пахтага имкон қадар чиқармасликка ҳаракат қилаётгани билан изоҳлайди. Лекин, давлат пахта секторини ислоҳ қилиш истагида бўлмагани боис, мажбурий меҳнатга бўлган эҳтиёж сақланиб қолмоқда, дейди таҳлилчи.\n- Буни давлат аҳолининг бошқа қатламлари ҳисобидан амалга оширмоқда. Пахта сектори, умуман қишлоқ хўжалиги секторини ташкил қилиш модели ўзгаргани йўқ ва мажбурий меҳнатга бўлган эҳтиёж аввалги даражада сақланиб қолмоқда. Чунки давлат пахта етиштирадиган бошқа мамлакатлардаги каби, бу соҳада тижорий муносабатларни шакллантириш учун, соҳани ислоҳ қилиш учун ҳеч нарса қилгани йўқ. Пахтадан тушадиган фойдани тўлиқ оладиган давлат, уни етиштириш, таннархидаги харажатларнинг барчасини аҳолининг зиммасига юкламоқда, дейди Илҳомов.\nЎзбекистон етиштирадиган 3 миллион тонна хом пахтадан олинган толанинг тахминан 600 минг тоннасини хорижга сотиши айтилади. Олинадиган фойда турли ҳисоб-китобларга кўра 1 миллиард АҚШ долларидан ошади. Лекин мамлакатдаги давлат ташкилотлари, хусусий ширкатларнинг деярли барчаси пахта теримига жалб қилинаётганидан мамлакат иқтисоди кўраётган зарар ундан ошиб тушиши ҳукуматни қизиқтирмаётган кўринади.\nТаҳлилчи Алишер Илҳомов буни Ўзбекистон ҳукумати дунёқараши ўта торлигига йўяди.\n- Иқтисодда мўъжизалар бўлмайди. Фойда олиш учун кимдир тўлаши керак. Тўлаётган эса ишидан чалғиётган, бизнесини тўхтатиб қўяётган аҳолидир. Бизнес даромадининг маълум миқдоридан воз кечишига тўғри келмоқда, оқибатда давлат ғазнасига тушадиган солиқ камаймоқда. Иқтисоднинг асоси бўлган талаб ва таклиф ўртасидаги мувозанат бузилмоқда. Иқтисодий фаолияти сусаймоқда. Пировардида эса иқтисодий ривожланиш даражаси тушиб кетмоқда. Бунинг ҳаммаси ҳукуматнинг жуда тор ўйлашга ўрганиб қолгани билан боғлиқдир. Уларни фақатгина бугун, ҳозир олинадиган фойда қизиқтиради холос. Лекин умуман олганда давлат ҳам, жамият ҳам катта зарар кўраётгани билан эса ҳеч кимнинг иши йўқ. Чунки мажбурлаш ва қуллик, давлат фуқаролар чўнтагига қўл суқиш билан иқтисодий ривожланиш бўлмайди, дейди таҳлилчи Алишер Илҳомов.\nЎтган ойда Ўзбекистон ҳукумати мамлакатдаги хорижий ширкатлардан ҳам пахта мавсуми харажатлари учун пул ундираётгани маълум бўлди. Хусусан, Ucell мобил операторидан пахта мавсумига ҳомийлик тариқасида 50 минг АҚШ доллари талаб қилиб олингани TeliaSonera компаниясининг Швециядаги айрим ҳақдорлари тарафидан пора сифатида талқин қилинган эди.


Урганч шаҳрида Ўзбекистон Республикаси Президенти сайловини ўтказувчи 12-Хоразм округ сайлов комиссиясининг навбатдаги йиғилиши бўлиб ўтди » Хоразм вилояти ҳокимлиги\nХоразм вилояти ҳокимлиги » Ўзбек тили » Фаолият » Медиа » Янгиликлар » Урганч шаҳрида Ўзбекистон Республикаси Президенти сайловини ўтказувчи 12-Хоразм округ сайлов комиссиясининг навбатдаги йиғилиши бўлиб ўтди\nУрганч шаҳрида Ўзбекистон Республикаси Президенти сайловини ўтказувчи 12-Хоразм округ сайлов комиссиясининг навбатдаги йиғилиши бўлиб ўтди\nУрганч шаҳрида Ўзбекистон Республикаси Президенти сайловини ўтказувчи 12-Хоразм округ сайлов комиссиясининг навбатдаги йиғилиши бўлиб ўтди.\nУнда округ сайлов комиссияси раҳбарлари, аъзолари ва оммавий ахборот воситалари ходимлари иштирок этди.\nЙиғилишни 12-Хоразм округ сайлов комиссияси раиси, Урганч давлат университети ректори, профессор Б.Абдуллаев бошқарди.\nТадбирда, Ўзбекистон Республикаси Президенти сайловини ўтказувчи 12-Хоразм сайлов округи бўйича участка сайлов комиссиялари аъзолигига номзодларни тасдиқлаш масаласи кўриб чиқилди.\nЙиғилишда 12-Хоразм округ сайлов комиссияси раиси ўринбосари Р.Собиров мавжуд 553 та участка сайлов комиссиялари таркибини қонунда белгиланган талаблар бўйича кўриб чиқилганлиги ҳақида маълум қилди.\nМаълумот ўрнида айтиш керакки, тузилган 553 та участка сайлов комиссиялари аъзоларининг умумий сони 8 минг 435 нафар бўлиб, аввалги сайлов комиссиясида иштирок этганлар сони 5 минг 41 нафарни ташкил этган. Шунингдек, биринчи марта сайлов комиссиясида иштирок этаётганлар сони эса 3 минг 394 нафарни ташкил этади.\nТашкил этилган участка сайлов комиссиялари аъзоларининг 4 337 таси халқ таълими, 61 таси олий таълим, 2 270 таси бошқа давлат идоралари ва муассасалари, 871 таси ўзини ўзи бошқариш органлари , 36 таси нодавлат нотижорат ташкилотлари, 645 таси бошқа нодавлат фаолият соҳаси вакиллари ҳамда 215 тасини вақтинча ишсизлар ташкил этди.\nУчастка сайлов комиссиялари аъзолари таркибига 182 ҳуқуқшунос, 513 шифокор, 260 муҳандис, 350 иқтисодчи, 4 минг 559 педагог, 10 журналист ва 2 минг 561 нафар бошқа мутахассислар киритилган.\nУчастка сайлов комиссиялари аъзоларининг 8 минг 405 нафари ўзбек, 17 нафари қозоқ, 13 нафари бошқа миллат вакиллари ҳисобланади.\nЙиғилишда комиссия аъзолари масъулиятини ошириш юзасидан тавсиялар берилди.\nМуҳокамалардан сўнг, халқ депутатлари шаҳар ва туманлар Кенгашлари томонидан участка сайлов комиссияси аъзолигига тавсия этилган номзодлар тасдиқланди.


Қалб “тоза” бўлса кифоями? 11.07.2017\nАссалому алайкум. Устоз, ҳозир менда бир ҳолат кўп учраяпти. Бирон кишига ёки кўпчиликка дин моҳиятини, намознинг аҳамиятини тушунтирсам, улар менга раддия бериб, “қалбда бўлса бўлди” ёки “биз билан нима ишинг бор, топган гапинг шу!” деб тош отишади, устимдан масхара қилишади. Уларга нима деб жавоб қайтарай? Дуоларингизда бизни ҳам унутманг!\nВа алайкум ассалом. Мусулмон банда ўзи Исломга амал қилиши, охирати обод бўлишига сабаб амалларни бажариши билан бир қаторда ўзгаларни ҳам бу йўлга чақириши, уларга яхшиликни раво кўриши матлубдир. Аммо бу осон иш эмас. Одамларга Исломни тушунтираман, деган банда уларнинг қўпол сўзлари, ҳақоратларига чидаши ҳам керак. Аслида банда одамларни огоҳлантириб қўйиши, ҳидоятни эса Аллоҳдан сўраши керак. Зеро, банда фақат етказишга буюрилган, гумроҳ кимсани тўғри йўлга солиш Аллоҳдандир. Шундай экан, мўмин банда динни одамларга тушунтиришда сабот ва сабр билан иш тутиши керак.\n“Қалбда бўлса бўлди, амал қилиш шарт эмас”, дейдиган кимсалар қалблари тоза экани, намоз ўқимасалар-да, ароқ ичиб юрсалар-да, кўнгилларида кир йўқлигини бот-бот таъкидлайдилар. Аммо ўша “тоза” қалб уларга нима фойда келтиришини ўзлари ҳам билмайдилар.\nИнсон қалбини тоза сақлашга, уни гуноҳлар нопоклигидан эҳтиётлаб юришга буюрилган. Биз кунда беш маҳал ўқийдиган намоз руҳий покланишимизга сабаб бўлади. Энди, “мен намоз ўқимасам ҳам қалбим пок, шунинг ўзи етарли”, деган одам катта хато қилади. Унинг гапида “намозни фақат қалби нопоклар ўқийди”, деган маъно бор. Агар шундай бўлса, у ҳолда инсониятнинг энг пок ва тақводор вакили бўлган Расулуллоҳ соллаллоҳу алайҳи ва саллам ҳақларида нима дейиш мумкин?! У зотнинг ибодатлари, хусусан намозлари олдида бизнинг намозимиз ўта қусурлидир. Қолаверса, у зот кунда 100 марта истиғфор ҳам айтардилар!.. У зот олдиларида биз ким бўлдик?!\nДемак, “қалбим тоза бўлса бўлди, динга амал қилиш шарт эмас”, дейиш мутлақо нотўғри. Бу гап бандани Ислом жамоасидан чиқиб қолишига ҳам сабаб бўлиши мумкин.\nАгар бир одам сизга шундай деса, у ҳолда сиз “қалбинг тоза эканини нима билан исботлайсан?” ёки “қалбинг тоза бўлиб қандай хайрли иш қилдинг?” деб савол беринг. Аслида гуноҳлардан тийилиб юрган энг тақводор банда ҳам “менинг қалбим мутлоқ тоза”, дейишга журъат этолмайди. Тавфиқ Аллоҳдандир!\nАссалому алайкум. Устоз, ҳозир менда бир ҳолат кўп учраяпти. Бирон кишига ёки кўпчиликка дин моҳиятини, намознинг аҳамиятини тушунтирсам, улар менга раддия бериб, қалбда бўлса бўлди ёки биз билан нима ишинг бор, топган гапинг шу! деб тош отишади, устимдан масхара қилишади. Уларга нима деб жавоб қайтарай? Дуоларингизда бизни ҳам унутманг!


Ўзбекистон еврбондларни чиқариб, 300 миллион АҚШ долларигача бўлган маблағни ўзига жалб этишни режалаштираяпти. Ҳукумат томонидан иқтисодиётни либераллаштириш йўлига ўтиш ва хориж инвестициялари билан ўз компанияларини халқаро даражага кўтариш мақсад қилингани таъкидланди. Албатта, бунинг учун биринчи навбатда мамлакат ўзининг хусусий кредит рейтингини олиши керак. Бу сармоядорларга ўзбек активларига маблағ киритиш таваккалчилигини аниқ баҳолаш имконини беради. RT Тошкентнинг еврооблигациялар борасидаги муваффақиятларини баҳолаб кўради.\nЎзбекистон 2018 йилдан суверен ўзлаштирмалар бозорига илк бор киришни мўлжалламоқда. Ушбу давлат молия вазирлиги 200-300 млн. долларлик сумма учун халқаро облигацияларни чиқармоқчи. Бу ҳақида Молия вазири Жамшид Қўчқоров “Bloomberg” ахборот агентлигига берган интервьюсида айтиб ўтди. Унинг сўзларига кўра, жорий йилнинг ўзидаёқ облигацияларни евро ва долларга сотишнинг “катта эҳтимоли” бор.\nВазир унинг аниқ ҳажми ҳозирча муҳокама этилаётгани, бу борадаги охирги қарор мамлакат Президенти Шавкат Мирзиёев томонидан қабул қилинишини таъкидлади.\nЖ. Қўчқоровнинг айтишича, иқтисодиётга маблағ оқимини олиб кириш давлат облигацияларини чиқаришдан кўзланган асосий мақсад эмас. Ўзбекистон Молия вазирлиги маълумотларига кўра, 2017 йилда мамлакат бюджети профицит (0,1 фоиз) билан бажарилди. Ўз навбатида, давлатнинг умумий қарзи, ХВЖнинг охирги статистикасига кўра, ЯИМнинг 15 фоизидан ошмайди. Бу кўрсаткич, масалан, Россия давлат қарзлари даражасига мос келади.\nЎзбекистон иқтисодиёти ўтган йилда 5,3 фоиз ўсиб, ялпи ички маҳсулот 30,7 млрд. АҚШ долларигача кўпайди. Бинобарин, евробондларнинг муомалага киритилишидан кўзланган асосий вазифа, Молия вазирининг қайд этишига кўра, миллий бозорнинг ўзига хос “бенчмарк”(келтирадиган даромади инвестициялар натижадорлигини таққослаш учун намуна вазифасини ўтайдиган кўрсаткич ёки молиявий актив-таъриф бизники)ини яратишдир.\n“Биз компанияларимиз халқаро молия бозорида ҳам танилишини хоҳлаймиз. Бизнинг мақсад — ўзбек компанияларини халқаро корпорацияларга айлантиришдир”, - дейди Ж. Қўчқоров.\nЕвроосиё тараққиёт банки бош иқтисодчиси Ярослав Лисоволикнниг RTга айтишича, Ўрта Осиё мамлакатлари еврооблигацияларни бозорга киритиш ишларини аллақачон, боз устига, муваффақиятли олиб бораяпти.\nЭксперт Тожикистоннинг 2017 йилда қарз қоғозларини чиқаришини мисол сифатида келтирган. Ўтган йил бу давлат 10 йиллик узиш шарти билан 500 млн. АҚШ доллари учун евробондлар жойлаштирди.\nЎшанда, мазкур мамлакат Марказий банки хабарига кўра, қарийб 85 фоиз давлат облигациялари АҚШ, Буюк Британия, шунингдек, Европа Иттифоқи ва Осиё давлатлари инвесторларини ўз ичига олган жамғармаларга сотилган. Йиллик даромад 7,125 фоизни ташкил этган. Қимматли қоғозларга бўлган талаб тўққиз марта ошиб, 4,5 млрд. долларга етган. Умуман олганда, евробондларни қўлга киритиш бўйича 290 та халқаро сармоядордан аризалар келиб тушган.\n“Бугун глобал бозорларда ривожланаётган иқтисодиётлар ва жаҳон молия бозорларига фаол интеграциялашувни бошлаётган давлатлар фойдаланишлари учун шароитлар мавжуд. Ўзбекистоннинг бу борадаги қизиқиши айнан интеграция жараёнлари, шунингдек, мақбул фойдали даромад олишдир. Бу эса келгусида қимматли қоғозларни чиқариш учун таянч нуқта бўлади”, — деди Лисоволик.\nАйни чоғда Россиянинг таниқли “Фридом Финанс” инвестиция компанияси бош таҳлилчиси Богдан Зварич эътироф этганидек, Ўзбекистон яхши бозор конъюнктурасидан фойдаланишга ҳаракат қилаяпти.\n“Бозорлардаги ҳозирги ҳолат давлат қарзларини бошқариш қийматини қисқартириш имконини берадиган жойлаштиришнинг дурустгина параметрларига эга бўлиш учун айни муддаодир. Мамлакат давлат бюджетини молиялаштириш ва миллий валютани қўллаб-қувватлаш учун маблағлар жалб этиш имкониятига эга”, — дейди Зварич.\nРейтинг учун кураш\nЎзбекистон учун бу борадаги асосий қадам халқаро агентликларнинг “кучли учтали”ги — “Moody's”, “Fitch” ва “Standard & Poor's”дан суверен рейтинг олишдир. Мамлакатнинг мазкур масаладаги молиявий маслаҳатчиси сифатида “Citigroup” (дунёдаги энг йирик молия компанияларидан бири) ишга киришган. Жамшид Қўчқоровнинг эътироф этишича, яқинда Нью-Йоркда ташкил қилинган иккитомонлама учрашувда кредит рейтингини олиш учун “йўл харитаси”ни яратиш бўйича келишувга эришилган.\n“Айнан кредит баҳоси энг катта аҳамиятга эга. Зеро, инвесторлар у ёки бу активни олишдан олдин ўз сармояси бўйича рискни аниқ баҳолашга хизмат қиладиган белгиларга суянади. Бу борада Ўзбекистоннинг рейтинг олишга бўлган интилиши ушбу мамлакатнинг жаҳон молия бозоридаги ўрнини мустаҳкамлайди”, — дейди Лисоволик.\nМолия вазири юқоридаги суверен рейтинг шу йилнинг иккинчи ярмида қўлга киритилиши кутилаётганини билдириб ўтган.\nУмуман олганда, Ўзбекистон раҳбарияти иқтисодиётни либераллаштириш, соҳада маъмурий назоратни кучсизлантириш ва халқаро ташкилотлар билан мустаҳкам ҳамкорлик қилиш йўлида фаол ишлаяпти. Ушбу давлат Жаҳон банки ва Халқаро валюта жамғармаси, шунингдек, Европа банк тузилмалари билан пухта алоқалар олиб бормоқда. Бу ҳақида Россия стратегик тадқиқотлар институти ходими, МДҲнинг Ўрта Осиё мамлакатлари бўйича эксперти Дмитрий Александров сўзлаб берди:\n“Турли мамлакатлардан инвестициялар жалб этиш 2017 йилнинг асосий тенденциясига айланди. Биринчи навбатда гап Россия ва Хитой Халқ Республикаси каби анъанавий ҳамкорлар ҳақида кетмоқда. Бундан ташқари Ўзбекистонда Жанубий Кореянинг катта диаспора яшайди ва бу давлатлар ўртасидаги иқтисодий алоқаларни йўлга қўйишга хизмат қилади”, — дейди Александров.\nХусусан, 2017 йил ноябрь ойида Президент Шавкат Мирзиёев Жанубий Кореяга ташриф буюрди. Сафар давомида Сеулда 60дан зиёд битим имзоланди. Барча савдо ва инвестиция шартномаларининг умумий қиймати 8,94 миллиард АҚШ долларини ташкил этди”, — деган сўзлар билан якунланади материал.\nЭнди ана шу материални берган манба ҳақида бироз маълумот бериб ўтсак.\nRT “РИА Новости” ахборот агентлиги томонидан таъсис этилган бўлиб, бош қароргоҳи Москва шаҳрида жойлашган. Шунингдек, Вашингтон ва Лондон шаҳарларида хусусий студиялари фаолият юритади. “RT”нинг туну кун дунёнинг 100 та мамлакатида эфирга чиқадиган тўртта телеканали, “RTD” ҳужжатли фильмлар канали, бошқа телеканалларга эксклюзив материаллар тақдим этиб келадиган “Ruptly” видео агентлиги мавжуд. Кўрсатувлар рус тилидан ташқари, инглиз, араб, испан ва француз тилларида олиб борилади.\nХусусан, “RT International” 24 соатлик режимда инглиз тилида ишлайдиган биринчи рус ахборот телеканали ҳисобланиб, унинг аудиторияси 700 миллиондан ошади.\nRT “Эмми” халқаро мукофотининг “Янгиликлар” йўналишида ғолиб бўлган ягона рус телеканалидир.


Соч тукилиши олдини олиш сабаблари хакида малумот - Tush tabiri mukamal sayt\nAuthor TushTabiri2 Reading 2 min Views 127 Published by 05.04.2019\n“Сочлар нима сабабдан тўкилади“\n“Экакларни тўғри овқатланиши “\nЭркакларни соч тўкилиши. Соч тўкилиш сабаблари : Эркакларни соч тўкилишлар тез – тез кузатилиб туради. Одатта эркакларни 80 % 6 ва 10 дан бир эркакда 25 – 35 ёшда соч тўкилишдан азият чекадилар.\nОхирги вақтда ёшларимизда соч тўкилишлар кузатилмоқда.\nЁшларимиз ҳар ҳил бўлган шанпунь воситасидан ишлатилгандан сочларни тўкилишга сабаб бўлмоқда.\nСочларни нима сабабдан тўкилишни текшириш керак бўлади.\nСабабларни билгандан сўнг унга маҳсус бўлган шанпунь воситасини қўлаш керак. Таббий сочларни иложи борича сақлаб қолиш керак бўлади.\nСочлар доим тўкилиб туради бу таббий ҳол. Сочлар одатта 3-5 йил туради,сўнг янги сочлар чиқади. Сочлар кунига 50 – 100 тагача тўкилса бу одатий ҳол бўлади. Агар сочлар ундан кўп тўкилса унда сиз дарҳол шифокорга кўринишингиз керак. Сочларни тинимсиз тўкилишдан инсон ўйга тушиб қолади. Инсон соч билан кўркамроқ бўлади.\nСочлар нима сабабдан тўкилади ? бу саволга жавоб бериш мушкул. Лекин сочларни иложи борича сақлаб қолиш мумкин.\nБундай ҳолларда ёшларда имконияти кўпроқ. Ҳозир ёшларимизда асаб тарангликлар кўроқ учраб турибди. Шу билан бирга асаб орқали қон айланиши суслашиб терига кислород етмаслик сабаб соч тўкилишга олиб келар экан.\nЭркакларни тўғри овқатмаслик сочларни тўкилишга сабаб бўлар экан. Эрталаб нонуштага суний бўлган коцерланган маҳсулотларни истемол қилиш мутлоқо ман этилади. Сабаби уларда организим учун керак бўлган витаминлар бўлмаслиги сабабли организим суслашиб сочларни тўкилишига сабаб бўлади. Жуда зарур бўлган витаминлар Е, С, В сочлар учун жуда муҳим.\nСочларни маҳсус бўган шанпунли ниқоблар бўлган воситвларни ишлатсангиз мақсадга муофиқ бўлади.\nУлар ёрдамида сочлар мустаҳкам бўлиб, сочларни ўсишига ёрдам беради. Агар сизда бундай воситаларда шубҳа уйғонса унда сиз тажрибали шифокор билан бу броада маслаҳат олишингиз мумкин.\nБаъзи бир инсонлар узларига физиотерапи Баъзи бир инсонлар узларига физиотерапи қилишлари ҳам мумкин.\nЛазеротерапия қобул қилиш ҳам сочларни тўкилганлар ўрнига бошқа янги ўсиб чиқишига кўмаклашади.\nЛазер терапияни ҳар сафар 20 – 30 дақиқа муолажа қилиб ҳафтада икки маротаба қилиш мумкин. Бундай муолажалар 90 % инсонларда қонни айланиши миёрлашиб сочларни қалин ва соғлом бўлишига ёрдамлашади.\nкиз тушда Қиз. Таъбир китобларида тушида ўз қизини\nТушда аёл курса нима болиши хакида малумот\nТушда аёл курса нима болиши хакида малумот Тушда аёл Тушда


1 апрель, 2021, 00:05\nОстон ўзини кўрсата бошлади...\nЎзбекистон миллий терма жамоаси ярим ҳимоячиси Остон Ўруновнинг Россия футболидаги тақдири кутилмаган воқеаларга, янгилик ва ўзгаришларга бой бўлмоқда.\n“Пахтакор” тарбияланувчиси гарчи “шерлар” таркибидан ўрин олмаган бўлса-да, профессионал футболчи сифатида “Навбаҳор”да шаклланди ва “Локомотив”дан Россияга йўл олиб, легионерга айланди.\nБир йил муқаддам, Россия премьер-лигасида тўп тепа бошлаган ёш ярим ҳимоячи “Уфа”даги ўйинлари билан мутахассислар ва мухлислар эътиборини қозонди ва ўтган йили ёзда энг харидори кўп футболчига айланди. Ярим мавсум давомида салоҳиятини намоён эта олган Остонга Россиянинг деярли барча грандлари таклиф юборди.\nЎша пайтда “Спартак” бош директорлигига тайинланган Шамиль Газизов туфайлигина Остон Ўрунов ушбу жамоага бориб қолди. Бу мутахассис Остонни легионерга айлантирганини ҳамма билади.\nКейинчалик, кутилмаганда Ўруновнинг фаолиятида жиддий пасайиш кузатила бошлади. Аниқроғи, москваликларнинг германиялик бош мураббийи Доменико Тедеско Остоннинг ёшлигини инобатга олиб, унга мослашиши ва ўзини кўрсатиши учун етарлича вақт берилиши, керакли шароитлар яратилишини таъкидлаган бўлса-да, амалда бир неча дақиқага захирадан тушириш билан кифояланди.\nВоқеаларнинг кейин ривожидан хабарингиз бор. “Спартак”даги келажаги мавҳум бўлиб қолган Остон Ўрунов қишки трансферлар вақтида ижара асосида “Уфа”га қайтди. Уфаликлар таркибида яна фаол ўйнаган ҳамюртимиз тезда жамоа етакчиларидан бирига айланиб, самара келтира бошлади. “Спартак” Остонга ана шу имкониятни бермади.\nЎрунов “Уфа” таркибида тўртта ўйин ўтказиб, битта голли пас узатди. У Ўзбекистон миллий терма жамоаси иштирокидаги ўртоқлик учрашувида ҳам жамоадошига голли пас ошириб, футболчиларимизнинг Гана устидан ғалаба қозонишига ҳиссасини қўшди.\nSports.uz сайти “Уфа” мухлислари ўртасида ўтказилган сўровномада Ўрунов февраль-март ойларининг энг яхши футболчиси, деб эътироф этилгани ҳақидаги янгиликни эълон қилганидан хабарингиз бор. У жамоа етакчиларидан ҳужумчи Тимур Жамалетдинов ва дарвозабон Александр Беленовни ортда қолдирди.\n“Уфа”нинг бош директорлигига қайтган Шамиль Газизов Ўруновнинг жамоадаги келажаги ҳақида фикр билдирди. Маълумки, уфаликлар 20 ёшли легионеримизни “Спартак”дан мавсум охиригача ижарага олган ва ёзда унинг трансфер ҳуқуқини 3 миллион евро эвазига сотиб олиш имконига эга.\n- Ҳозир Остон Ўруновнинг ҳолати жуда яхши. Олдинроқ, кичик жароҳатлари бор эди, айни пайтда ҳаммаси жойида. Ҳатто терма жамоаси учун ҳам иккита ўйин ўйнади.\nУнинг ижара шартномаси трансфер ҳуқуқини сотиб олиш имконияти билан тузилган. Олдинда Остонни жамоа билан бирга катта ишлар кутиб турибди. Унинг келажаги борасида мавсум охирида бир қаторга келамиз. Олдиндан бирор режа йўқ. Ҳаммасини вақт кўрсатади, - деди Шамиль Газизов.\nОстон Ўруновнинг “Спартак” билан шартномаси 2025 йилнинг ёзигача тузилган. У ҳамон ҳуқуқий жиҳатдан москваликларга тегишли футболчи ҳисобланади. “Спартак” мураббийлар штаби ҳам Ўруновни ёзда ортга қайтариш имконига эга.\nМантиксиз сарлавха учун изох сураймиз\nУшбу сарлавхани ўқиб кулгим қистади Айолар овсинига гап қилади кесатиб ўшанга ўхшаб кетаркан узур лекин Админжон хафа бўлманг просто так айтим холос\nкани мантик сарловха галатику